
Elsmarie Beukenboom, komo un bon amante di naturalesa, e dianan aki ta riba un tour na Ecuador. E ta bishitando diferente área di naturalesa 
den e pais Sur Amerikano. Riba e foto Elsmarie durante su bishita na un di e sitionan di mas bunita di e pais. 


Elsmarie riba tour 


BO UNIKO STOP, PA TUR 
BO PIESA I TIRE PA BO 
AUTO, BUS OF TRUCK 


KAYA CARLOS A. NICOLAAS | 717-6272 


CLARK ABRAHAM NO TA RIBA LEI 


Alegria ta e 
factor mas 
sobresalí 

Pronóstiko di 
tempu pa Boneiru 


Djaweps 04 te Djabièrnè 05 Yanüari 2024 
Chèns un áwaseru 


Leve te parsialmente nublá i tin chèns pa un áwas- 
eru. E temperatura máksimo lo ta aproksimada- 
mente 31°C, e temperatura mínimo mas o ménos 
25°C. Bientu for di direkshon ost moderá te basta 
fuerte, forsa 4 te 5. 


Altura di ola: 1.5-2.0 m (4-6 pia) 


* Altura di ola válido pa laman grandi 


KRALENDIJK/SAN 
FRANCISCO -- Despues 
di añanan di diskushon riba 
e mihó manera pa prevení 
suisidio, San Francisco a 
kompletá konstrukshon di 
nètnan bou di Golden Gate 
Bridge. E instalashon di e 
nètnan aprobá mas di dies 
aña pasá, pa motibu di hopi 
retraso, e konstrukshon a 
tuma kasi seis aña. 
E famoso brùg kòrá 
di California, ta un di e 
lugánan mas usá na mundu 
pa kometé suisidio. For di 
su apertura na 1937, por lo 
ménos 1800 persona a bula 
for di e brùg den awa friu. 


Despues di añanan largu di diskushon 
Nètnan anti suisidio Golden Gate Bridge ta kla 


Solamente 39 persona a 
sobreviví e kaida di kasi 70 
meter. 
For di e apertura di e 
brùg, tin yamada pa hasi 
algu tokante suisidio. Pero 
kon mester hasi esaki, a 
generá hopi diskushon entre 
residentenan, polítikonan i 
kontratistanan. 
E nètnan ta kologá na 
tur dos banda di e brùg di 
2.7 kilometer largu. Segun 
e direktor general di e brùg, 
e kantidat di persona ku a 
bula na 2023 ya a baha di 
un averahe di trinta pa aña 
na 14. Hende ku a muri 
den outo a kore bai lugá 


kaminda e nètnan no tabata 
tei ainda. 
E nètnan ta destiná 
pa evitá ku un hende por 
bula. Sinembargo ya tin 
algun persona ku a bula 
for di e brùg riba e nèt i 
despues a baha den awa i a 
muri. Sinembargo segun e 
direktor general, e chènsnan 
pa esaki ta eksitoso ta skars. 
Hende ku bula riba e 
nèt lo resultá gravemente 
heridá. E ta trahá di stainless 
steel, Dennis Mulligan ta 
bisa e agensia di notisia AP. 
“Nos ke pa hende sa ku sí 
bo bini aki, ta hasi doló ora 
bo bula.” 


Brantwer di e region 
ta kapasitá pa baha i saka 
hende for di e nètnan. 
Ademas e brùg mes ya 
ta keda patruyá pa para e 
personanan ku ke bula i tin 
telefòn spesial ku ta yama 
trahadónan di emergensia 
mesora. 


E konstrukshon di e 
nètnan, ku ta mas o ménos 6 
meter bou di e brùg, tabata 
konsiderablemente 
mas 
karu ku e 70 mion dòler ku 
a presupuestá promé. Na 
nal, e proyekto kompleto 
a kosta mas ku 200 mion 
dòler. 


Kos Bon So 


su staf i gerente ta manda palabranan 
di pesame na famia di 


Nos ta deseá famia hopi forsa den e 
momentunan aki. 
‘Ga’ sosegá na pas.... 


“Bendishoná ta esun ku ta biba den Bo kas i por alabá Bo 
tur ora.” Salmo 84:4 


Ku duele na nos kurason nos ta partisipá fayesimento di 
Mildred Lourdes Jolanda Martijn 
mihó konosí komo Lula 


Na nòmber di su concubino: 
Clemente Elio Flores 
Su estimado yuinan: 
Kenny Martijn i Naomi Ruza 
Charles Martijn i Angie Thomas 
Su nietonan stimá: 
Chaeston Martijn i Laeton Martijn 
Mayornan: 
Candi i Mamita Martijn-Evertsz 
Rumannan: 
Olga Robles De Medina-Martijn, 
Aida Martijn, 
Mientje Vis-Martijn, 
Ligia Martis-Martijn, 
Adi Martijn, 
Denny Martijn, 
Eric Martijn, 
ku tur nan respektiva esposa/o-concubina i famianan. 
Subrinono(a): 
Gregory, Ralphord i Omar Robles de Medina. Urvin, Vaneska 
i Michell Vis. Elgine i Sharissa Martis. Dennisha i Carmely 
Martijn. Elric i Margelin Martijn. 
Su primo y primanan, tur su fiel amigu(a)nan na Aruba, 
Boneiru, Kòrsou i Hulanda, su eks koleganan di Maduro & 
Curiel’s Bank, Interbank i WEB. 
Bank, organisation nan pa communidad ku Lula a yuda, 
Suzy Bakker na Kòrsou i Carlos & Pilar na Bogotá. 
Demas famia: 
Martijn, Evertsz, Vis, Martis, Kemp, Flores, Statie, Arias, 
Vlanders, Thomas, Mercera. 
Si den nos tristesa nos por a lubidá algun famia òf konosi, 
nos ta pidi nos mas sinsero diskulpa. 
- 
Akto di entiero ta tuma lugá awe djabièrnè, 5 di 
yanüari na misa di Coromoto. For di 1’or di merdia 
defuntu ta na misa i 3’or tin un santu sakrifisio pa 
despedida. 
Trahe kasual of kolorido ta apresia. 
Despues di entiero, lastimamente famia NO por risibí 
bishita di kondolensia na kas. 


† 


† 
† 


Djabièrnè 5 Yanüari 2024 
3 


CLARK ABRAHAM 
NO TA RIBA LEI 


Kos Bon So 


su staf i gerente ta manda palabranan 
di pesame na famia di 
Edgar ‘Ga’ Mercera 
nos fiel kliente 


Nos ta deseá famia hopi forsa den e 
momentunan aki. 
‘Ga’ sosegá na pas.... 


“Bendishoná ta esun ku ta biba den Bo kas i por alabá Bo 
tur ora.” Salmo 84:4 


Ku duele na nos kurason nos ta partisipá fayesimento di 


mihó konosí komo Lula 


Na nòmber di su concubino: 
Clemente Elio Flores 
Su estimado yuinan: 
Kenny Martijn i Naomi Ruza 
Charles Martijn i Angie Thomas 
Su nietonan stimá: 
Chaeston Martijn i Laeton Martijn 
Mayornan: 
Candi i Mamita Martijn-Evertsz 
Rumannan: 
Olga Robles De Medina-Martijn, 
Aida Martijn, 
Mientje Vis-Martijn, 
Ligia Martis-Martijn, 
Adi Martijn, 
Denny Martijn, 
Eric Martijn, 
ku tur nan respektiva esposa/o-concubina i famianan. 
Subrinono(a): 
Gregory, Ralphord i Omar Robles de Medina. Urvin, Vaneska 
i Michell Vis. Elgine i Sharissa Martis. Dennisha i Carmely 
Martijn. Elric i Margelin Martijn. 
Su primo y primanan, tur su fiel amigu(a)nan na Aruba, 
Boneiru, Kòrsou i Hulanda, su eks koleganan di Maduro & 
Curiel’s Bank, Interbank i WEB. 
Bank, organisation nan pa communidad ku Lula a yuda, 
Suzy Bakker na Kòrsou i Carlos & Pilar na Bogotá. 
Demas famia: 
Martijn, Evertsz, Vis, Martis, Kemp, Flores, Statie, Arias, 
Vlanders, Thomas, Mercera. 
Si den nos tristesa nos por a lubidá algun famia òf konosi, 
nos ta pidi nos mas sinsero diskulpa. 
- 
Akto di entiero ta tuma lugá awe djabièrnè, 5 di 
yanüari na misa di Coromoto. For di 1’or di merdia 
defuntu ta na misa i 3’or tin un santu sakrifisio pa 
despedida. 
Trahe kasual of kolorido ta apresia. 
Despues di entiero, lastimamente famia NO por risibí 
bishita di kondolensia na kas. 


K R A L E N D I J K 
- Korte den Promé 
Instansia a disidí na fabor 
di Fundashon Mariadal 
(FM) den un disputa entre 
e hospital i kompania di 
Clark Abraham. Hues 
ta 
kondená 
diputado 
Abraham pa paga e 
suma di USD 17.984,16 
i alabes e mester paga 
e gastunan envolví den 
e proseso hudisial ku ta 
suma 578 dòler. 
Remarkabel ta ku den 
e sentensia hues ta hasi 
menshon di e echo ku e 
kompania di Abraham 
no ta registrá na Kámara 
di Komersio. I esaki ta 
un violashon di e lei 
“Handelsregisterwet Bes 
2009”. Básikamente Yo! 
Branding & Promotions, 
e kompania di Abraham 
ta un kompania fantasma. 
Komo tal e tin tur espasio 
pa partisipá den evashon 
di impuesto. 


Awor ta surgi e pregunta 
Clark Abraham ta pará 
riba lei? 
E diputado aki ku ta 
viola lei no solamente 
ta 
tacha 
e 
prinsipio 
di integridat. No por 
hustiká 
e 
violashon 
aki komo algu privá. 
Un diputado a hura di 
mantené su mes na nos 


leinan vigente, pues e no 
ta pará riba lei. 
Frapante ta e echo 
ku Abraham semper a 
suprayá importansia di 
integridat. E gobièrnu 
aktual semper a enfatisá 
importansia di kumpli ku 
reglanan vigente, i awor 
a bin dilanti ku Abraham 
no ta kumpli ku regla. 
Sinembargo 
integridat 
ta mas ku simplemente 
kumpli ku reglanan. E ta 
un aktitut fundamental 
di 
nos 
polítikonan 
i 
mandatarionan pa loke 
ta kalidat i balor di 
nos institutonan (semi) 
gubernamental 
i 
nos 
komunidat boneriano. 
Abraham su aktitut 
ta 
kuestionabel 
i 
lógikamente 
esaki 
tin 


komo 
konsekuensia 
pèrdida di su reputashon 
i imagen. BONERIANO 
a aserká tata di pueblo 
pa 
sa 
su 
posishon 
den e situashon aki. 
“Gezaghèber 
no 
tin 
ningun posishon”, tabata 
palabranan di gezaghèber 
interino Reynold ‘Nolly’ 
Oleana. 


No por skonde tras di 
esfera privá 
Na òktober 2023 
BONERIANO a divulgá 
e disputa aki entre Yo! 
Branding & Promotions 
i FM. Clark Abraham 
komo 
propietario 
a 
reakshoná bisando ku ta 
trata di dos partido privá. 
Ta keda remarkabel kon 
Abraham ta separá su 
kondukta privá for di esun 
polítiko. 
Bagatelisando 
e echo ku e no a kumpli 
ku lei i pa kolmo no a 
kumpli ku e konvenio ku 
FM tampoko. 
Integridat den polítika 
ta referí na un kondukta 
honesto, transparente i 
étiko di un polítiko den 


su desempeño di su deber 
i 
responsabilidatnan. 
No 
por 
deskartá 
ku 
hustamente 
Abraham 
semper 
a 
insistí 
i 
kuestioná integridat di 
otro 
mandatarionan. 
Awor e no por skonde tras 
di esfera privá òf tilda 
prensa di ta partidista i ta 
hasi polítika. 


Segun lei i regla 
No ta promé bia ta 
kuestioná reputashon i 
kondukta di e diputado 
aki. 
BONERIANO 
a 
informá resientemente ku 
entrante promé di yanüari 
2023 tur mandatario riba 
nivel desentral bou di kua 
un diputado di un entidat 
públiko ta kai, ta obligá 
di presentá un asina yamá 
deklarashon di kondukta 
(VOG) pa asina por 
keda nombrá komo tal. 
Esaki ta reglá den e lei 
pa promové integridat 
i funshonamentu di e 
gobièrnu lokal. 
For di deklarashon di 
kondukta por saka afó ku 
e futuro mandatario tin 
un historia hudisial ku ta 
representá un opheshon 
pa e por funshoná komo 
tal 
riba 
nivel 
lokal. 
BONERIANO 
a 
bin 
komprondé ku ora solisitá 
pa un deklarashon di 
kondukta, ta bai investigá 
si ta eksistí delitonan 
registrá riba nòmber di 
e solisitante ku por ta un 
riesgo pa e funshon ku a 
pidi e deklarashon di bon 
kondukta. Polítikamente 
sinembargo 
diputado 
Abraham no tin mashá 
di teme. Na promé lugá 


el a haña su deklarashon 
di bon kondukta serka 
gezaghèber 
apesar 
ku 
e tin un karchi penal. 
Na 
Hulanda 
lo 
no 
tabata posibel pa e por 
a bira diputado ku e 
kondena penal i atrobe 
un otro sentensia pa mal 
prestashon. 
Na 
2019 
konseho 
insular 
a 
aprobá 
un 
asina yama akuerdo di 
kabayero 
kaminda 
a 
palabrá kon i kiko mester 
hasi ora tin kuestion di 
violashon di integridat. 
E kondena aktual di e 
diputado normalmente lo 
tabata susiente motibu 
pa 
konseho 
insular 
kuminsá un proseso di 
investigashon i disidí riba 
e fe polítiko di diputado 
Abraham. Mientrastantu 
e akuerdo di kabayero a 
kaduká loke ta susiente 
motibu pa e koalishon 
disidí 
pa 
no 
entamá 
e proseso òf renobá e 
akuerdo di kabayero i 
ainda entamá un proseso 
kontra diputado Abraham. 
Tambe por sosedé ku 
Abraham ta tuma honor 
na su mes i retirá pero esei 
no ta probabel, mirando 
su aktitut den e disputa 
ku FM. 
Segun e struktura, awe 
tin un rueda di prensa. 
Vários persona ta den 
ekspektativa ku Abraham 
durante esaki lo aklará e 
situashon, diskulpando su 
mes na FM i na komunidat 
kompleto. 
Un kos ta sigur, awor 
e bala ta den skochi di 
e nuebe miembronan di 
konseho insular. 

K R A L E N D I J K 
-- Caribbean Network 
ta kuminsá 2024 ku su 
propio 
programa 
riba 
NPO Radio 1. ‘In de nacht 
van Caribisch Netwerk’, 
presentá 
pa 
Guilliano 
Payne, ta fortalesé e 
vínkulo entre Hulanda i e 
parti Karibense di Reino. 
Den e programa nobo 
akí, Guillano ta diskutí 
temanan di aktualidat ku 
invitadonan 
interesante 
ku tin un vínkulo ku 
e islanan. E por ta un 


Caribisch Netwerk riba NPO Radio 1 


polítiko, òf un artista. 
Den e promé episodio 
tin un kombersashon ku 
presentadó i eskritor di 
buki pa mucha Milouska 
Meulens. Den e di dos 
episodio, 
Guillano 
ta 
papia ku e kreador di 
teatro Raymi Sambo. 
Den e di dos ora 
tin tempu pa skucha e 
podcast ‘The forgotten 
climate crisis’ di John 
Samson. Den e buki akí 
e ta profundisá den e 
konsekuensianan 
di 
e 


krísis klimatológiko pa e 
islanan Karibense. 
Den e di tres ora, tin un 
yamada ku residentenan 
ku ta yega na e oyentenan 
tokante 
e 
bunita 
historianan di nos islanan 
i e aktualidat. 
E 
kombersashonnan 
ta meskla ku músika 
Karibense kaluroso. E 
punto prinsipal ta ku 
ta krea un konekshon 
kaluroso 
entre 
e 
oyentenan di NPO Radio 
1 i e seis islanan di Karibe. 


KRALENDIJK – E 
temporada akí ta marka 
un gran éksito pa Turtle 
Conservation 
Center 
Boneiru 
(STCB) 
ku 
125 neishi di turtuga 
registrá 
na 
Boneiru 
i 
Klein 
Bonaire. 
E 
fundashon ainda ta warda 
e resultado di e último 
sinku neishinan. 
Ademas 
a 
kapturá 
275 
turtuga 
durante 
aktividatnan 
di 
investigashon di turtuga, 
di kua a marka 210 pa 
promé biá. Dos turtuga, 
Mateo i Gabriela, ta 
ekipá ku transmisornan 


Mas di 10 mil yu a alkansá laman 
Aña eksitoso di turtuga 


di satélite pa sigui nan 
moveshon. 
E proyekto a yuda un 
kantidat 
impreshonante 
di 10.720 yu di turtuga 
bandoná nan neishi na 
un manera seif. Ademas, 
46 neishi a risibí sosten 
nansiero di spònsernan 
dediká. 
E 
esfuersonan 
di 
STCB no tabata limitá 
solamente na monitòr i 
protehá turtuga. Tambe 
a organisá 104 limpiesa, 
inkluyendo 
mishonnan 
di buseo pa eliminá liña 
di piska i mantené Klein 
Bonaire limpi. 


KRALENDIJK 
– 
Ministerio Públiko a 
anunsiá djaweps mainta 
ku èks Fiskal Gisèle 
Veen-Jonkhout, kende 
pa un temporada largu 
a atendé kasonan penal 
na Boneiru, a fayesé. 
Veen-Jonkhout 
a 
kuminsá su karera 1 di 
mei 1983 na Korte komo 
funshonario 
hudisial 
den formashon, RAIO. 
For di 1985 el a traha 
na Ministerio Públiko 
di Antia Hulandes i 


Eks Fiskal Gisèle Veen-Jonkhout a fayesé 


despues di 10 di òktober 
2010, el a sigui su karera 
komo Fiskal na Ministerio 
Públiko 
di 
Kòrsou. 
Durante su karera largu 
i impreshonante, Gisèle 
Veen-Jonkhout a okupá 
hopi puesto na Ministerio 
di Públiko. 
E ta konosí komo e 
promé Fiskal di Antia 
Hulandes i komo e promé 
osial di prensa. Entre 
otro e tabata envolví den 
asuntunan di hubentut i 
droga. Na desèmber 2013, 


el a baha ku penshun 
despues di trinta aña di 
servisio. 
Komo 
Fiskal, 
Veen-Jonkhout 
a 
duna un kontribushon 
signikante 
na 
e 
sistema legal na Antia 
Hulandes i despues na 
Kòrsou. Su trabou i 
dedikashon tabatin un 
impakto duradero riba 
e 
komunidat, 
segun 
osina di Ministerio 
Públiko. El muri ku 66 
aña. 

Complete Landscaping Services B.V. 
ta buska 
- monteur 
- supervisor operations 


-mester tin 5 aña di eksperensia 
Pa inf mail: 
servicescompletelandscaping@gmail.com 


Santiago 3: 5 ta bisa : 
“.....Asina tambe, e lenga ta un parti chikitu di e 
kurpa i tòg e ta kaba ku kosnan grandi. 
Mira kon un mondi asina grandi ta wòrdu pegá na 
kandela dor di un chispa asina chikí.” 


Kiko esei ta bisa nos? 
Aristotales a yega di bisa, ku un palabra inhustu ta meskos 
ku bo tira un piedra riba un hende. 
Bo no por kit’é bèk, asta si e piedra no a mishi ku e per- 
sona. Pa bo sa.... palabra tin hopi forsa. 


Bo ke tin bo bida bou di kòntròl? Bo ta sinti ku bo 
bida a sali fo’i man? Bo tin e idea ku bo bida ta un 
káos? 
Ta bon pa bo pensa ku por ta posibel dor di tur e kosnan 
ku bo ta bisa otro hende. 
Si bo no por tin bo bida bou di kontròl , anto sòru di tin BO 
LENGA sí bou di kòntròl. 
Palabranan ku bo ta papia ku bo kasá, yunan, mayornan, 
amigunan, kolega i asta ku bo enemigunan, lo no wòrdu 
lubidá nunka. Pa e motibu ei... sòru pa bo palabranan ta di 
importansia. 
Rumannan.... laga e palabranan aki yena nos kurason pa 
nos kurason por dirigí nos na un bunita manera pa anda 
ku hende den e aña nobo aki. 
Bon Aña 2024 ku e bendishon di Dios sea semper ku bo. 


PENSAMENTU DI ANJA 


4 yanüari 2024 


KRALENDIJK 
-- 
Buelo 
767 
di 
KLM 
djadumingu 
31 
di 
desèmber riba ruta di 
Boneiru pa Amsterdam, 
mester 
a 
desvia 
pa 
Bermuda, debí ku un 
pasahero maskulino di 
aña a haña dikultat 
respiratorio. 
Un bosero di e sentro 
di operashon marítimo 
di Bermuda, BMOC, a 
bisa: “BMOC a risibí un 
yamada for di e sentro di 
kontròl di tráko aéreo di 
New York, NYARTCC, 
informando 
ku 
buelo 
767 di KLM, un Airbus 
A330 riba ruta di Boneiru 


Riba ruta di Boneiru pa Amsterdam 
KLM ta desvia debí na emergensia médiko 


pa Amsterdam, ta 400 
mion na sùitost di e isla 
desviando pa Bermuda 
ku un pasahero hòmber di 
77 aña ku ta eksperensiá 
dikultat respiratorio.” 
BMOC a kuminsá ku 
e prosedura pa aktivá e 
aeropuerto fuera di orario 
di atendementu, miéntras 
NYARTCC ta haña mas 
informashon tokante e 
pashènt di e avion. E 
personal di emergensia di 
e aeropuerto ta konrmá 
di a stashoná na e avion 
00:3 i e osial di servisio 
di BMOC ta wak e avion 
den 
e 
aproksimashon 
nal na pista 30 pa 00:44. 


E avion ta aterisá i hibá 
na e rampa di e terminal 
di 
pasahero, 
unda 
e 
pashènt i su esposa a baha 


for di e avion kaminda un 
ambulans tabata warda. 
E buelo 767 di KLM a 
re-abastesé kombustibel 


i despues di a baha e 
ekipahe di e pareha, e 
avion a reanudá su buelo 
pa Amsterdam. 


KRALENDIJK 
-- 
Deber di un konsumidó 
ta pa informá su mes 
pa sa kon kumpra mas 
barata i na unda e ta haña 
produktonan na preis ku 
por yud’é baha gastunan 
di kompra den e tempu ku 
tur kos ta birando mas i 
mas karu aki na Boneiru. 
For di di mart 2023, 
Fundashon 
Tienda 
pa 


Spar sèn riba gastu di komestibel 


Konsumidó 
Boneriano 
(FTPKB) a reorganisá i a 
kuminsá ku publikashon di 
komparashon di preisnan 
di komestibel den un estilo 
nobo. 
Mensual 
a 
publiká 
komparashon di preisnan 
di 
komestibel 
ku 
tin 
notá den un lista ku 
produktonan básiko ku 
un famia por tin mester. 


E meta pa avisá pueblo 
na unda e kategoria di 
produktonan segun e lista 
ta mas barata pa asina 
sostené 
e 
konsumidó 
Boneriano pa spar sèn riba 
gastu di komestibel. 
Ta bai tin adaptashon 
di e lista di komestibel di 
FTPKB pa yanüari 2024 
i tambe tin kambio den 
manera di informá pueblo 
i publiká. 
Den e afan pa sirbi 
pueblo mas mihó, FTPKB 
ta apresiá reakshon i 
krítika 
konstruktivo 
di 
pueblo i di komersiantenan 
pa mehorá su servisio. Por 
manda reakshon i krítika 
konstruktivo na e-mail 
Tiendapakonsumido@ 
gmail.com 
òf 
via 
WhatsApp 701-6935 


Lista di produkto 
E lista di produkto 
di 
mart 
pa 
desèmber 
2023, tabata konsistí di 9 
kategoria di artíkulonan 
básiko ku mayoria kas di 
un famia ta hasi uso di dje, 
e kategorianan ku te referí 
na dje ta produktonan pa 
beibi, produkto pa kome 
ku pan, produktonan pa 


bebe, fruta i berdura, 
artíkulonan 
pa 
hasi 
limpiesa, sòpi, suku, karni 
i piská i produktonan di 
grano i hariña 
Den 
koperashon 
ku 
Tienda 
pa 
Konsumidó 
Kòrsou, FTPKB a introdusí 
e lista nobo na mart 
2023 pa kompará preis 
di e 17 supermerkadonan 
mas grandi na Boneiru. 
Komparashonnan a tuma 
lugá di mart pa desèmber 
i 
tur 
informashon 
di 
e 
komparashon 
por 
download via e página 
di Facebook: Fundashon 
tienda 
pa 
konsumidó 
Boneriano. 


Supermerkado mas 
barata 
E 
supermerkado 
di 
mas barata den e periodo 
menshoná, a resultá Caribe 
Supermarket. FTPKB a 
kompará e promedio di 
preisnan registrá di mart 
pa desèmber i a yega na e 
konteo ku un promedio di 
43 for di e 142 produktonan 
di e lista básiko kual ta 
32% a bende pa e preis di 
mas barata. 
Caribe a resultá di ta 


e supermerkado ku mas 
kurason pa pueblo ku 
su produktonan ku preis 
mas abou ku tur e otro 
supermerkadonan. Pa sa 
kua produkto esaki nan 
ta, ta konsehá pa konsultá 
e lista sumario ku por 
download via página di 
Facebook. 


Higiena di supermarket 
Atenshon 
pa 
i n f o r m a s h o n 
tokante 
higiena 
di 
supermerkadonan, 
ta 
sigui mas despues. Tin ku 
menshoná sí ku durante 
registrashon di preis, no 
a tene kuenta ku higiena 
di 
e 
supermerkadonan 
i tampoko e pais di 
importashon. 
Den 2024, FTPKB ta 
bai duna mas atenshon 
pa hasi sondeo i informá 
pueblo riba e importansia 
di seguridat i higiena den 
establesimentunan. Ta bai 
informá pueblo riba e tema 
kon por tin tene kuenta ku 
higiena ora ku ta kumpra 
komestibel e importansia 
di esaki i tambe e posibel 
konsekuensianan pa salú 
di pueblo sí no hasi esaki. 

MI NO SA KIKO MAS 
PA PIDI! 


“No preokupá pa nada; ma den tur kos, pa 
medio di orashon i súplika ku gradisimentu, 
laga boso petishonnan ta konosí dilanti di Dios.” 
Filipensenan 4:6 (BS) 


Aña a habri i bo ke drecha bo bida di orashon. 
Ta sumamente dushi pa hasi orashon pa bo mes 
i tambe pa otro persona. Nota den un skref bo 
mes petishonnan i tambe nòmber di personanan 
ku bo ke hasi orashon pa nan. Por sosodé ku na 
momento di orashon bo ta pidi pa forsa, sabiduria, 
bon salú, etc. Pero... bo no sa kiko mas pidi. 
Beibel ta yen di versíkulonan ku ta indiká nos kiko 
Dios ke den nos bida i di un otro persona. Ata 
algun ehèmpel. Pidi Dios pa: 
1.Fidelidat den matrimonio -Hebreonan 13:4 
2.Ehèmpel den palabra, aktitut -1 Timoteo 4:12 
3.Fieldat den lesa i studia Dios Su Palabra -1 
Timoteo 4:13 
4.Pidi pa sabiduria - Santiago 1:5-6 
5.Temor di Señor -Deuteronomio 10:12-13 
6.Apstené di pikánan seksual -1 Tesalonisensenan 
4:3 
7.Salbashon - Echonan 16:31 
8.Kresementu spiritual -2 Pedro 3:18 
9.Provishon segun Dios Su boluntat -Filipensenan 
4:19; 
10.Forsa di Dios -Isaias 41:10 


Bo por usa esakinan komo petishon pa mes i 
tambe pa un otro persona segun su nesesidat. 
Esaki ta djis un par di ehèmpel; asina por sigui 
yena blachinan. Hasi bo hùiswèrk, skirbi e 
versíkulonan, nota e nòmbernan i hasi orashon 
bai gol. Bo lo ripará ku bo no ke stòp. Señor a 
bendishoná mi hopi ku e sistema akí. 
Mi ta retá bo pa kuminsá awe mes! 


Marilyn Asmah-Paula 
Produkshon PGM 


Programanan di Bonaire.tv 
TELBO kanal 70 
Flamingo TV kanal 23 


12.00 Herensia: 
Eye on the Caribbean (Bonaire & Saba) 
13.00 Aki Boneiru: 
Johnny Craane 
14.00 Herensia: 
Brida Manuel 


15.00 BAPA: 
Cesar Zimmerman 
16.00 Aktualidat: 
Esther Sedney 
17.00 Aki Statia: 
Franklin Gibbs 
18.00 Herensia: 
Baldomero [Lanlan] Clarinda 


19.00 BAPA: 
Karel Boekhoudt (Super Dynamic) - 
Jay Haviser (Bonai) 
20.00 Herensia: 
Rondo Domacassé 
21.00 Aki Boneiru: 
Ruta Wayaka 2020 
22.30 Herensia: 
Pablo Leon (Doei) Felida 

Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


KRALENDIJK 
– 
Eks-polítiko 
Reginald 
(Yonchi) 
Dortalina, 
papiando den e programa 
‘Aktualidat’ na Bonaire. 
tv, a bisa ku Cyril Vrolijk 
a usa motibunan fofo 
pa a retirá su sosten na 
koalishon di UPB/MPB 
den luna di novèmber 
aña. Dortalina den pasado 
tabata aliá na Union 
Patriótiko 
Boneriano 
(UPB) i asta a sinta komo 
diputado pa e partido ei. 
Yonchi Dortalina a 
sigurá ku e no ta aktivo 


Na opinion di eks-polítiko Yonchi Dortalina: 
Vrolijk a usa motibu fofo pa tumba gobièrnu 


mas den polítiko, pero e ta 
siguiendo sí desaroyonan 
polítiko i tin su opinion. 
Pero e ta evitá di drenta 
diskushonnan polítiko. 
Dortalina: 
“Mi 
na 
trankil na mi kunuku, ku 
bista riba Seru Grandi, 
disfrutando di naturalesa. 
Pero tin desaroyo polítiko 
ku mim tin problema 
kuné. Manera e echo 
ku Cyril Vrolijk a retirá 
sosten na gobièrnu di 
UPB/MPB. Un persona 
ku apénas 30 voto ta 
tumba un gobièrnu. Ami 


ta haña ku si e no tabatin 
di akuerdo ku e koalishon 
di UPB/MPB, e mester 
a entregá su asiento na 
MPB. Ta dor di MPB el a 
haña e asiento aki.” 
Segun 
Dortalina, 
e 
aktitut di Vrolijk a pone 
ku gobernashon mester a 
kuminsá di nobo. “Riba 
e motibunan ku Vrolijk 
a usa pa retirá sosten na 
gobernashon 
di 
UPB/ 
MPB mi tin problema. Ta 
motibunan fofo, manera e 
echo ku, segun el a bisa, e 
no a haña niun atenshon 
di parti di su hendenan di 
partido na momentu ku e 
tabata enfermo. Kier men 
e no ta kontentu ku su 
koleganan di partido no 
a trese buskuchi ku te p’e 
durante su enfermedat. 
Ta motibunan un tiki 
straño.” 
Di 
otro 
banda 
Dortalina ta haña ku 
tabatin motibunan bálido 
ku Cyril Vrolijk por a 
usa pa retirá sosten na e 
koalishon anterior. Por 
ehèmpel e echo ku un 


diputado den e koalishon 
anterior a malinformá 
Konseho Insular, segun 
a sali na kla for di 
un 
investigashon 
ku 
gezaghebber a hasi. Esei 
por tabata un motibu serio. 
Pero e no usa e motibu ei 
pa hustiká e desishon 
ku el a tuma pa retirá 
sosten na koalishon UPB/ 
MPB, pa djis despues 
bai traha ku Demokrat i 
Daisy oe.” Reriendo 
na aktitut di e diputado 
konserní, Dortalina a bisa 


ku aki sí polítikonan lokal 
por tuma ehèmpel riba 
polítikonan na Hulanda, 
ku ta baha na momentu 
ku sali na kla ku nan a 
tuma desishonnan ilegal. 
Dortalina: “Tin biá 
kisas no ta nesesario pa 
nan baha, pero sikiera 
pidi dispensa pa loke 
nan a hasi. Mi mes komo 
diputado a yega di kometé 
diferente fayo, pero mi a 
sali pidi dispensa i sigui 
den funshon sin problema 
despues.” 

K R A L E N D I J K 
– 
Reginald 
(Yonchi) 
Dortalina ta boga pa 
organisá un festival di 
barí tur n di aña na 
Boneiru. Un festival den 
forma di kompetensia 
durante kua kantadónan 
di barí ta presentá nan 
barí i unda na nal ta saka 
ganadó. 
Boneiru a konosé hopi 
kantadó di barí ántes, 
spesialmente den e bario 
Rincon, kuna di kultura 
boneriano. Por menshoná 
entre otro Juan Mercera, 
Nemensio Winklar, Shon 
Hulita Inias, Hosé (Djo) 
Mercera. 
Na Antriol mes tin te 


KRALENDIJK -- For 
di 1 di yanüari suèldu 
mínimo a subi di $1.236 pa 
$ 1.570 i e no ta keda asina. 
For di 1 di yüli e suèldu ta 
bira $ 1.750. Un oumento 
di na tur 42%, un subida 
drástiko. 
Unu 
kaminda 
segun Kolegio Ehekutivo, 
no ta bisto ainda kiko e 
konsekuensianan lo ta. 
Parse na promé bista 
un 
bunita 
desaroyo. 
Empleadonan 
ku 
un 
suèldu abou por gana un 
tiki mas. E ta parse mas 
bunita ku e ta. E suèldu 


Kolegio Ehekutivo ta vigilá ki influensia oumento suèldu mínimo tin 


mínimo di trahadónan ta 
subi, oumento di preis di 
diferente produkto lo ta un 
konsekuensia dirèkt. 
Luna pasá Bonaire.nu a 
risibí un mensahe kaminda 
a anunsiá subidanan di preis 
konsiderabel. Esaki ta un 
desaroyo ku ta bai vigilá, 
segun e kolegio ehekutivo 
aktual. 
Segun Diputado Nina 
den Heyer a inkalkulá e 
desaroyo ku a inisiá 1 di 
yanuari: “Tabata di spera 
ku na momento di oumento 
di e suèldu mínimo, lo a 


bini oumento di preis.” 
E diputado ta sigui 
bisa: “Mi ta spera ku e 
empresanan lo hasi esaki 
rasonablemente. 
Mi 
ta 
spera ku sí bo ta kustumbrá 
ku un márgen di ganashi 
di 50%, e empresanan lo 
konformá nan mes ku algu 
ménos. No laga yega asina 
leu ku ta nos mester bai 
stipulá preis.” 
Diputado 
Clark 
Abraham 
no 
sa 
ainda 
eksaktamente 
kiko 
e 
konsekuensia ta bai ta di e 
oumento. E ta laga sa: “Nos 


ta bai monitòr e situashon.” 
Segun Abraham, oumento 
tabata inesperá. Lo no 
subi e preisnan demasiado. 
Sinembargo e tambe tin e 
speransa ku e empresanan 
lo no subi e preisnan 
demasiado: “Na Boneiru 
nos ta enfrentando un 
rekuperashon haltu. Tabata 
di ferwagt ku empresanan 
lo a subi nan preisnan. Mi 
ta spera ku e no ta sali fo’i 
man i ku nalmente ta nos 
komo Kolegio Ehekutivo 
mester bai stipulá preis. 
Esei lo ta un último medio 
pa dominá e merkado”. 
Ta parse ku a surgi 
un 
problema 
nobo 
ku 
e 
oumento 
di 
suèldu 
mínimo i e oumento di 
preisnan. 
Preisnan 
den 
supermerkadonan ta haltu. 
Turistanan ku ta bini nos isla 
tambe ta keha. Un eventual 
subida di preis einan, lo tin 
konsekuensianan grandi pa 
turismo riba e isla. 
Segun Abraham, esaki 
ta algu pa sigui tene kuenta 
kuné: “Aki tampoko nos 
no ke bai entremeté den 
subidanan di preis asina 
asina. Mi ta kere ku e 
supermerkado, 
komo 
stashon nal, no ta bai 
haña e mayó atenshon di 
nos. E importadó tin hopi 
inuensia. Pero aki tambe 


ta konta ku lo ta e último 
medio pa bai kontrolá e 
preisnan einan.” 
Pa 
tene 
e 
preisnan 
abou, 
por 
pensa 
pa 
buska produktonan lokal 
pa Boneiru for di den 
region. 
Ántes 
barkunan 
Venezolano tabata bini e 
isla pa bende bèrdura i fruta 
na personanan individual. 
Na Kòrsou esei ta sosodé 
awor tambe. Na Boneiru 
tambe e barkunan akí a bin 
bèk despues di Corona, e 
benta sinembargo ta sosodé 
aktualmente solamente via 
un intermediario. 
Segun 
Abraham, 
binida 
di 
e 
barkunan 
ta un di e maneranan 
pa tene e preisnan den 
supermerkadonan 
abou: 
“Si, 
mi 
ta 
mira 
esei 
komo un oportunidat. Na 
Boneiru e komersiantenan 
no mag negoshá ku e 
konsumidó dirèkt, pasobra 
e 
komersiante 
no 
tin 
un empresa inskribí na 
Boneiru. Nos ta wak otro 
posibilidatnan sí. Manera 
produktonan di Repúblika 
Dominikana tambe ta bon 
biní aki nan. Pa medio di e 
tipo di métodonan akí, nos 
ta purba di tene e preisnan 
pa e konsumidó abou.” 


(Fuente: Bonaire.nu) 


Yonchi Dortalina ta boga pa: 
Festival di Barí na fin di aña 


ainda Robby Martis. 
Tur aña ora ku Yonchi 
Dortalina su barí sali tin 
hende ta puntra ki dia 
e ta kanta su mes, por 
ehèmpel ku ora e bebe 
e ta adoptá un aktitut 
fastioso. “Mi ta dal beter 
enbèrdat, pero no mas 
manera ántes. Na n di 
2024 aki lo mi kanta mi 
mes, ku ingredientenan 
manera kabei ta bira 
blanku. Keda pendiente.” 
Dortalina, 
biniendo 
bèk riba e idea pa bini 
ku un festival di barí, a 
sugerí pa SKAL òf kualké 
otro instansia aktivo riba 
tereno kultural organisá 
esaki. 

Henny yama sinta mira. 
Awor e ta hari kuchi kuchi. 
Awèl si, ta ken a manda Clark 
skupi den laira? El a kai den 
su kara. 


DEN PASO DI 


BÒI 


Riba e Boneiru di awen- 
dia ta parse ku a bira ku 
tur loke bo hasi ta malu 
i tur loke bo keda sin 
hasi tambe ta malu. For 
di tur skina tin reklamo 
riba loke bo hasi i keda 


sin hasi. Ta un situashon 
ku mi ta konfrontá dia- 
riamente den mi trabou i 
den mi bida. 
*** 
Papiando di bida. Hopi 
hende tin tendensia di 


tira falta riba ‘bida’ na 
momentu ku sierto situ- 
ashonnan presentá den 
nan bida. Esei no ta ko- 
rekto. Bida no tin falta di 
nada. E responsabilidat 
ta riba abo komo hende. 
Bida tabat’ei, t’ei i lo sigui 
t’ei. Ta abo, i niun hende 
mas, ta determiná kiko 
ta pasa i no ta pasa ku 
su bida. Pues no kulpa 
‘bida’ pa bo echonan 
deskabeyá. 
*** 
Den e último siman di 
aña m’a move basta 
na Kòrsou huntu ku mi 
yu muhé Sebel. Nos a 
bishitá algun persona, 
manera mi primu Freddy 
Sadek. Lástima ku mi ru- 
man muhé mayó no por 
tabata mas riba mi lista 
di bishitanan normal na 
Kòrsou, komo ku el a 
fayesé masoménos dos 
aña pasá. Mi ta sinti su 
falta ora mi ta na Kòrsou. 
*** 
Sebel ku mi a keda den 
un hotèl rústiko na Pi- 
etermaai: BOHO. Nos 
a kana keiru den Pun- 
da i Otrobanda, tambe 
bishitá restorantnan pa 
kome. Riba e último dia 


m’a bishitá eskritor Wil- 
frido Ortega (92) na un 
kas di kuido pa hende 
grandi. Lástima ku e no 
por a rekonosé mas. Un 
gran hòmber. Mi kier a 


bishitá Jorge Scharbaai 
tambe, konosido naradó 
di futbòl, den otro kas pa 
hende grandi. Pero nèt 
e dianan ei el a sali pa 
keda serka su famianan. 


Lástima ku Wifrido Ortega, eskritor di novela, no por 
a rekonosé mi mas. 


Freddy Sadek, su kachó yamá Kaya òf Mahos, huntu 
ku Sebel. 


Sebel a kana ku mi den Punda i a saka e foto aki di mi 
banda di lusnan di Pasku. 


Nos a bishitá tambe Hòfi Mango, proyekto di Jandino 
Asporaat. Huntu ku Sebel na e parti ku nan ta yama 
‘Shelu’. 

Bo tambe tin 
pregunta tokante 
asuntunan 
di labor? 


Abo kier sa mas tokante suèldu mínimo, kontrato, overtaim, retiro, 
malesa, oranan di trabou i tur bo derechinan komo trahadó òf dunadó 
di trabou? Òf bo tin un konﬂikto na trabou i bo mester di konseho òf 
mediashon? 


Pa informashon tokante tur e temanan aki, bishitá e sekshon di 
Asuntunan Sosial i Labor riba www.rijksdienstcn.com. Pa pregunta i 
konseho tokante bo situashon spesíﬁko, bo por tuma kontakto ku e 
unidat SZW di RCN tambe: 


Centrumgebied Kralendijk z/n 
Oranan di konsulta: djaluna - djabièrnè 08.00 - 11.00 or 
+599 715 8888 
arbeidszaken@rijksdienstcn.com 


KRALENDIJK 
– 
Na 2026 ta implementá 
kódigo postal na Boneiru, 
Sint Eustatius i Saba. 
Esaki Sekretario di Estado 
di relashon di Reino, 
Aleandra van Huelen, 
a anunsiá den un karta na 
Tweede Kamer. 
Promé mester instituí 
un registrashon di edisio 
ku konekshon na otro 
registrashonnan básiko. 
Pa esaki ta nesesario pa 
trese e islanan riba base 
di foto aéreo i imágen di 
satélite den imágen. 
Un 
implementashon 
mas lihé di kódigo postal 
na Boneiru, Sint Eustatius 
i 
Saba, 
lástimamente 
no ta posibel, pasobra 
kódigo postal no ta lòs di 
e registrashon di adrès, 
segun e sekretario di 


Kódigo postal 
na 2026 


estado. 
an Huelen a informá 
Tweede Kamer tambe 
tokante e digitalisashon 
mas 
aleu 
na 
Karibe 
Hulandes. 
Gabinete 
ta 
haña 
importante 
ku 
siudadanonan 
i 
empresanan na Boneiru, 
Sint Eustatius i Saba, 
por 
probechá 
tambe 
di e oportunidatnan di 
digitalisashon balioso i ta 
den estado pa mitigá nan 
rísiko di digitalisashon. 
Esaki 
awor 
no 
ta 
kompletamente e kaso. 
P’esei 
nos 
ta 
duna 
servisio di digitalisashon 
di Gobièrnu, mehorá e 
infrastruktura i amplia e 
konosementu i abilidat 
di 
siudadanonan 
i 
empresanan. 

KRALENDIJK 
– 
Den e edishon di òktober 
Panaroma 
ta 
dediká 
atenshon na e prizònnan 
di mas horibel na mundu. 
Resientemente e asesino 
Joran van der Sloot a 
bolbe aparesé den notisia. 
E ta den un di e prizònnan 
mas notorio di mundo, 
Challapalca na Perú, unda 
tin biá e ta fris na 20 grado. 
Tene kuenta ku paden. 
Panorama ta mustra e 
prizònnan mas peligroso na 
mundu. Loke bo no ke pa 
nan hañá bo morto. 
Kiko 
ta 
un 
prizòn 
peligroso. 
Un 
prizòn 
kaminda e pregunta ta sí 
bo ta sobreviví si bo ta será 
den dje. E prizònnan aki 
ta keda eksistí na 2021. Sí 
sigur, Guantánamo Bays tin 
susiente den mundu. Friu 
i sin lus di dia Challapalca 
Unda: Na Perú, den e 
serunan di Andes 
Beinam: El inerno del 
Perú’ 
Challapalca 
ta 
keda 
bandoná i desolá di Dios 
na 4.600 meter di altura i 
anochi por ta mas friu ménos 
ku 20 grado. Ta bastante 
difísil pa abogado, muchu 


E prizònnan di mas horibel na mundu 


ménos pa bishitante, yega 
prizòn, pasobra e lugá mas 
serka ta mas o ménos seis 
ora leu, e siudat di Puno. 
E prizòn tin 122 sèl bieu, 
sushi, chikitu, di betòn. 
Mayoria di nan no tin lus di 
dia. Den kasi tur sèl tin dos 
òf mas prizonero. Mayoria 
di nan ta lidernan di krímen 
organisá i movementunan 
gueriero manera Sendero 
Luminoso i Movimiento 
Revolucionario 
Túpac 
Amaru. I Joran van der 
Sloot, esei tambe ta einan. 
Gruponan di derechonan 
humano 
ta 
armá 
ku 
e 
prisioneronan 
na 
Challapalca ta keda destruí 
mental i físikamente, pa un 
nutrishon desiente i friu. I 
sí nò, nan lo kaba ku otro 
durante peleanan mutuo ku 
tin biá ta kuminsá i hopi 
biá ta terminá sangriento. 
Di bui i tuberkulósis Petak 
Island Prison 
Unda: Na Rusia, riba e 
isla chikitu i aislá Ognenny 
Ostrov. 
Beinam: 
E 
Alcatraz 
Ruso 
Si bo ta será den e prizòn 
di Petak Island, bo ta un 
morto bibu. Bo ta pasa 22.5 


ora den bo sèl tur dia, por 
lo ménos ora bo no tin ku 
traha. Bo ta ventilá den un 
kouchi di heru den kua bo 
por para apénas, den e aire 
friu pafó di e tundra Ruso. 
Mayoria biá tin sneu. 
Bo ta drumi riba un kama 
di heru ku un matras di ni 
riba dje. Ta ekonomisá hopi 
riba kuminda. Aparte di bo 
sèl, bo ta kasi semper di bui 
pafó. Un biá pa siman nan 
ta pelá bo seku seku. No tin 
awa ku ta kore den bo sèl. 
Mitar di e prizoneronan ta 
diagnostiká ku tuberkulósis 
durante nan estadia, pa 
motibu di akseso limitá na 
baña. 
Riba YouTube bo por 
haña video skèrpi di e 
invierno akí. Práktikamente 
no tin niun hende ku ta pasa 
su tempu den e Alcatraz 
Ruso sin daño. Òf bo mester 
ta un hòmber di heru. 
Aki ta e kriminalnan mas 
fuerte di Rusia, violadónan, 
teroristanan i asesinonan ta 
será. Isolamentu total ADX 
Florencia 
Unda: 
Na 
Colorado, 
Estádos Unídos, serka di e 
siudat Florensia 
Beinam: 
Alcatraz 
di 


Rocky Mountains 
ADX Florence ta konosí 
komo e prizòn ku mas 
kustodia na mundu. Aki bo 
ta biba den un isolashon 
kasi total. E detenidonan 
ta pasa 23 ora nan so den 
nan sèl sinku dia pa siman, 
no tin kontakto ku nan 
kompañeronan di prizòn. 
Nan ta solamente permití 
pa sali for di nan sèl pa 
kana den un espasio ku ta 
parse un pisina bashí. 
E wikèntnan nan ta pasa 
24 ora nan so den nan sèl. 
Den dje tin un kama, un 
mesa i un stul, tur di betòn. 
E sèlnan ta kompletamente 
será. Den e mihó kaso, e lo 
haña un televishon blanku 
i pretu durante vários ora 
den su sèl. Bo por mira 
solamente 
programanan 
religioso. 
E 
prizoneronan 
na 
Supermax 
ta 
mayoria 
terorista. Manera Zacarias 
Moussaoui, e úniko persona 
kondená pa su papel den e 
atakenan di 9/11 i Ramzi 
Yousef, e mente tras di e 
atentado kontra e torennan 
di WTC na 1993. 
Un èks prezu a konta su 
storia un biá na e agensia di 
notisia Reuters. El a deskribí 
bida den prizòn komo 
apsolutamente inhumano. 
“Inkluso e muchanan aki na 
Guantanamo ta mihó. Un 
konsuelo, bo no tin mester 
di teme pa pelea mutuo.” 
Humiashon i falta di soño 
Guantánamo Bay 
Unda: Cuba, na bahia di 
Guantánamo 
Guantánamo e prizòn 
oksidental mas peligroso 
na e momentu akí ta e 
kampamentu di detenshon 
di 
Guantánamo 
Bay, 
popularmente konosí komo 
Guantánamo. 
Guantánamo Bay ta un 
base naval di Merka den 
Guantánamo Bay, Cuba. 
E base a keda establesé na 
1898, ora Merka a invadí 
uba na nal di e guera 
hispano amerikano. For di 
e momento ei, gobièrnu di 
Merka a laga sera e área ei 
na Cuba. 
Na yanüari 2002, e 


atministrashon 
Bush, 
bou 
di 
responsabilidat 
di Sekretario di Defensa 
Donald 
Rumsfeld, 
a 
disidí di sera den Cuba 
den su teritorio presunto 
teroristanan estranhero ku 
no por a keda husgá na 
Merka. Ta e era despues di 
e atakenan di 9/11. 
E komité internashonal 
di Krus Kòrá a inspekshoná 
e kampamentu na yüni 
di 2004. Den un informe 
kondensial, empleadonan 
di Krus Kòrá ta akusá e 
militarnan 
Merikano 
di 
usa 
aktonan 
humiante, 
humiyando e prizoneronan. 
Ademas, e prizoneronan 
ta keda será nan so pa 
hopi tempu, eksponé na 
temperaturanan 
ekstremo 
i obligá pa keda pará òf 
sintá pa hopi tempu den un 
manera bastante inkómodo. 
Ademas, e ta kòrda su soño. 
Parti di e kontroversial 
kampamentu 
di 
prizòn 
ta keda den uzo na 2021, 
apesar di e promesanan 
di èks presidente Barack 
Obama pa sera Guantánamo 
Bay. Abusá seksualmente i 
violá Mendoza Prison 
Unda: 
Ciudad 
de 
Mendoza, Argentina 
Beinam: 
Invierno 
di 
Mendoza 
E prizòn di Mendoza 
ta akomodá mas ku 2.000 
prizonero, 
miéntras 
tin 
lugá pa 600. E wardadónan 
di prezu ta spùit den bo 
kuminda òf ta uriná riba 
bo. Abuso kruel sin ningun 
motibu ta mas e regla ku e 
eksepshon. Hopi prizonero 
ta drumi riba suela, sin 
matras, sin deken. Bon biní 
na invierno di Argentina. 
Amnesty International ta 
protestando pa añanan kaba 
pa detenshon di persona 
den prizòn di Mendoza. 
E 
kondishonnan 
kruel, 
inhumano i degradante den 
prizòn di Mendoza, ta hasi 
ku e prizoneronan, mayoria 
di kua ni sikiera a keda 
huzgá i kondená, ta sali pió 
ku ora nan a drenta. 
Si e wardadónan di 
prezu no abusá di bo, e 
ora ei lo bo keda abusá 

seksualmente òf violá dor 
di un di e hopi gènnan di 
prizòn. 
Afortunadamente 
tin sí un servisio médiko. 
Amnesty International: 
“Tin dòkternan presente 
na prizòn di Mendoza, 
pero nan ta keda yamá 
solamente sí un prizonero a 
muri kaba.” Hopi prizonero 
ta malu. Tin masha tiki 
baño i muchu prizonero pa 
sèl. Sinku prezu pa kada 
kuart meter kuadrá di sèl 
ta perfektamente normal. 
Kayente i yen Bangkwang 
Central Prison 
Unda: Thailandia, nort 
di Bangkok, den e provinsia 
di Nonthaburi. 
Beinam: 
Bangkok 
Hilton, tambe Konosí komo 
Big Tiger 
Na Bangkwang, no ta 
friu manera Na Challapalca 
i den prizòn di Petak 
Island, sino super kayente. 
E ta un promedio di un 
grado di 40. Komo ku e 
fasilidatnan sanitario ta pa 
yora, bo por tin un idea di 
e holó na Bangkok Hilton. 
E prizòn ta masha sushi, 
intensamente sushi i bieu, 
e edisio ta data di 30 i 
manera ta sosodé den e tipo 
di paisnan akí, sobre poblá. 
Na prinsipio, bo ta terminá 
solamente sí nan kondená 
bo na 25 aña di prizòn 
òf mas, òf sí bo a risibí e 
kastigu di morto. 
Tin hopi trakante di 
droga, pasobra Tailandia ta 
bastante fuerte ku tráko di 
droga. Si bo ta planeá pa bai 
hasi kontrabanda di droga, 
no hasié na Tailandia, 
Machiel Kuijt, solamente 
busk'é na Google, sa tur kos 
tokante esaki. 
Panorama 
ta 
sita: 
“Detenidonan por laba nan 


mes solamente ku awa no 
puriká, loke por hasi ku 
nan ta haña infekshon. 
Ademas, 
tin 
miedu di 
asesinato. I si nan no matá 
bo, bo mester sigurá ku bo 
ta haña susiente kuminda. 
E plan di kuminda ta 
konsistí di un plato di aros 
i un plato di sòpi pa dia. 
Investigashon ta mustra ku 
un Europeo ta sobreviví na 
promedio solamente nuebe 
aña den e kompleho di 
sèlnan kayente infernal Di 
Bangkwang.” 
Hamber i kanibalism 
Gikondo Prison 
Unda: 
Na 
Ruanda, 
Afrika Oriental, serka di e 
kapital Kigali 
Beinam: Kwa Kabuga 
E prizòn mas peligroso 
na mundu ku ta keda 
den uzo ta na Ruanda, sí 
no 
konta 
Kampamentu 
22 na Nort Korea. Pero 
Kampamentu 22 no ta un 
prizòn, e ta un kampamentu 
di 
konsentrashon, 
puru 
horor. Sinembargo, e prizòn 
di Gikondo no ta desvia 
hopi for di e gran miseria di 
Kampamentu 22. Promé bo 
por keda tirá den Gikondo 
meskos ku asina, sin ningun 
prosedura legal. 
Na Gikondo ta kome 
asina poko ku ta bisa ku ta 
produsí kanibalismo. Den 
Kampamentu 22 bo tambe 
ta muri di hamber. No tin 
awa i koriente den prizòn 
di Kigali. E kastigu na Kwa 
Kabuga, 
manera 
tambe 
yamá prizòn, no ta gaña 
tokante esaki. Por ehèmpel, 
e wardadónan di prezu ta dal 
bo sí bo no para bon dilanti 
nan. Esaki ta loke Human 
Rights Watch (HRW) a bisa 
den un informe di 2015 riba 
e sistema penitensiario na 


Rwanda. 
Tin un informe nobo di 
HRW di sèptèmber 2021: “E 
detenidonan a bisa ku nan 
tabata yen den sèlnan sin 
suministro básiko manera 
awa i kuminda i ku nan a 
keda batí repetidamente. 
Nan a bisa tambe ku ningun 
di nan a keda akusá di e 
manera habitual, sin keda 
hibá dilanti hustisia òf asistí 
pa un abogado.” 
Spesialmente muchanan 
di kaya, vagabundonan, 
p r o s t i t u t a n a n , 
homoseksual, bendedónan 
ambulante i personanan 
di bario marginal, ta den 
riesgo grandi di keda será 
na Kwa Kabuga sin ningun 
tipo di huisio, òf asta sin 
kargo. Algun ta sali despues 
di algun dia. Otro hende 
nunka mas ta keda informá. 
Notorio 
mundial 
Alcatraz i Abu Ghraib 
E prizòn di mas famoso 
na mundu ta sin duda 
Alcatraz. 
Alcatraz 
(La 
Roca) ta un isla den bahia di 
San Francisco. For di 1934 
te ku 3, e úniko edisio 
grandi di e isla a keda 
usá komo prizòn ku hopi 
kustodia. 
Originalmente 
e edisio akí tabata sirbi 
komo un fuerte militar. 
Na 
Prizòn 
sivil 
di 
Alcatraz, na prinsipio un 
régimen hopi estrikto a keda 
apliká. E prizoneronan no 
tabata ni permití pa papia. 
E prizonero mas famoso di 
Alcatraz ta Al Capone. 
E prizòn mas notorio 
na mundu tabata e prizòn 
di Abu Ghraib den e 
soberbio di Bagdad di e 
mesun nòmber na Irak. 
Den e gobièrnu di Saddam 
Hussein, Abu Ghraib a 
bira un di e prizònnan mas 


brutal di Irak i di Mundu. 
E formanan ekstremo di 
tortura i ehekushon ta e 
òrdu di dia, segun Krus 
Kòrá. 
Despues di e invashon 
Merikano di Irak, kosnan 
no 
ta 
mehorá 
muchu. 
Abu Ghraib a bira notisia 
mundial atrobe na 2004 ora 
prensa a publiká potrètnan 
importante di prizoneronan 
Irakí. E prizoneronan ta 
keda menasá pa e ehérsito 
Merikano ku kachónan di 
lucha ku ta blaf i aparente 
elektrokordá, entre otro 
kosnan. Ta solamente na 
2014 e prizòn infernal 
lo 
sera 
denitivamente. 
Hollywood mas pió 
Tin prizòn ku ta asta 
pió ku e prizònnan di teror 
menshoná? Sí, p'esei nos 
mester 
bai 
Hollywood. 
Riba e pantaya grandi nos 
por mira prizònnan ku ta 
desaa nos imaginashon 
ainda mas. Por ehèmpel, 
kiko bo ta pensa di e 
buraku di ratonnan super 
violento Turko yamá prizòn 
Sagmalcilar den e pelíkula 
di Escape Midnight Express 
(1978). 
Detaye: E prizòn Krudo 
sin presedente a eksistí, 
pero direktor Alan Parker 
i eskritor Oliver Stone a 
agregá mas na dje. Na rabia 
di hopi polítiko Turko, ku 
a sinti ku e bon nòmber di 
nan Ministerio di Hustisia 
tabata empeñando. I kiko 
di e prizòn Shawshank 
partikularmente antipátiko 
di 
The 
Shawshank 
Redemption 
(1994). 
E 
detenshon mes por no 
ta fásil, pero e régimen 
korupto i dolorosamente 
sigur no ta. 
E prizòn i e régimen 
na Île du Diable (Isla di 
Diabel) na Guyana Franses, 
den e pelíkula di Prizòn 
Papillon (1973, remarke di 
2017), ta hopi estrikto. 
Dos aña so den un 
sèl di isolashon trankil i 
sangeroso despues di un 
promé intento di hui, sinku 
aña despues di e di dos 
intento, e ta soportá. 
Eksagerá? E pelíkula 
manera Midnight Express, 
ta konsistí di un historia 
100% real. Pero e prizòn di 


Hollywood ta mas brutal, 
sin duda. E fortalesa, dirigí 
pa e empresa sikopata 
Men-Tel Corporation den 
e pelíkula The Fortress 
(1992). Ora e yega prizòn, 
e ta pone un asina yamá 
‘intestinador’ den e stoma 
di e prizonero. Esaki ta un 
bola di heru pisá ku por 
keda aktivá via remote 
kontròl. E aktivashon ta 
kousa doló infernal i asta 
por kousa e eksploshon 
den stoma di e prizonero. 
En realidat, nos no a kome 
e kos asina kayente ainda. 
Pero, kuantu tempu esei lo 
tuma. Kiko di Vught 
Kiko ta e prizòn mas 
infernal na Hulanda. Esaki 
ta e instalashon èkstra sigur, 
EBI, na Vught. EBI ta un 
prizòn den un prizòn, ya ku 
e kompleho ta den prizòn di 
Vught. 
EBI ta muraya èkstra i 
ta konstruí di tal manera ku 
semper tin un bista optimal 
di henter e kompleho. E 
asientonan di aire ta ekipá 
ku baranan na e parti ariba, 
anteriormente 
tabata 
di 
glas. Esaki ta evitá ku un 
detenido ta keda rekohé 
pa un helikòpter, òf ku un 
helikòpter ta laga arma bai. 
Vários biá pa dia nan ta 
registrá bo, vários biá pa 
siman nan ta registrá bo, por 
lo ménos un biá pa siman 
tin kontròl riba selular, bo 
no por kontrolá lus den bo 
sèl bo mes, semper bo tin 
dos guardia rònt di bo ora 
bo ta for di bo sèl. 
E programa di dia ta hopi 
limitá, bishitantenan ta keda 
tras di un glas di siguridat 
resistente, tur nan karta ta 
habri. E kombersashonnan 
telefóniko, 
solamente 
na kantidat ho, limitá 
den kantidat i tempu, ta 
keda skuchá den sekreto, 
eksepshon di esnan di un 
abogado. 
For di EBI, ku a habri 
na 1993, te awor nunka un 
detenido a hui. Tampoko 
nunka a yega di tin un 
situashon di rehen òf un 
intento di hui dor di EBI. 
Pero a bati e prizoneronan 
vários biaha. Na 1999 un 
prizonero a risibí vários sla 
asina fuerte na kabes ku el 
a muri. 

KRALENDIJK 
-- 
Apesar 
di 
dékadanan 
di 
investigashon 
riba 
malesa 
di 
alzheimer, 
ainda no ta trahando riba 
ningun remedi, muchu 
ménos riba merkado, ku 
por kura pashèntnan ku 
alzheimer. 


Kon esei por ta 
Na 1901, na e hospital 
unda e ta traha, e sikiatra 
klíniko, Alois Alzheimer, 
ta topa un pashènt di 
50 aña ku un kuadro 
klíniko alto misterioso. 
Tur kos a kuminsá ku 


Dikon ta asina difísil pa haña 
kura pa alzheimer 


paranoia, ya ku su esposo 
ta kona den alzheimer. 
Pero 
despues 
kosnan 
a bai abou na un ritmo 
rápido i el a desaroyá 
problemanan kresiente di 
soño i memoria. Tambe e 
ta bira mas i mas konfundí 
i agresivo. 
Interes pa alzheimer ta 
lanta i ora e ta haña sa na 
1906 ku e muhé a muri i 
ta duna e oportunidat pa 
analisá su serebro, e no 
tin duda pa un momentu. 
E ta studia e serebro di e 
muhé y ta deskubrí entre 
otro 
akumulashonnan 


di proteina. Esei mes 
aña, el a kompartí su 
resultadonan 
ku 
otro 
sikiatranan durante un 
konferensia. Pero nan 
ta mustra tiki interes i 
pa hopi tempu apénas ta 
menshoná e sikiatra i su 
malesa di alzheimer. 


Ainda no tin remedi 
Kon 
diferente 
e 
situashon ta na 2023. No 
solamente kasi tur hende 
sa di malesa di alzheimer. 
Mayoria di nos tambe sa 
di un persona ku ta sufri 
di dje. I pa vários dékada, 
a 
gasta 
un 
kantidat 
grandi di plaka i tempu 
den 
investigashon 
di 
alzheimer. Pero pa awor, 
kasi 120 aña despues ku e 
malesa a keda diagnostiká 
pa promé biá, ainda no ta 
resultá den un kurá. Kon 
esei por ta. 


Kousa 
“E 
problema 
mas 
grandi ta ku ainda nos no 
sa eksaktamente kiko ta 
bayendo malu den e kaso 
di 
alzheimer,” 
Femke 
Feringa, neurosientíko 
di 
Vrije 
Universiteit 
Amsterdam, 
ta 
bisa 
Scientias.nl. 
“Nos 
ta 
mira 
akumulashon di proteina 
amiloide 
of 
tau 
den 
eksplorashon, 
un 
karakterístika importante 
di alzheimer, pero nos no 
sa kiko ta kousa nan. I sí 
bo no sa kon un malesa 
ta surgi òf kiko ta kousa 
e malesa, naturalmente 
tambe ta hopi difísil pa 
trata e malesa, muchu 
ménos kura e malesa.” 


Tokante alzheimer 
Alzheimer ta e forma 
mas komun di demensia. 


Segun 
Alzheimer's 
Netherlands, 
70 
porshento di tur persona 
ku demensia ta sufri di 
alzheimer. 
Hende 
ku 
alzheimer hopi biá ta 
lubidá na prinsipio. Na 
un etapa despues, nan por 
desaroyá 
problemanan 
di memoria mas grave, 
konfundí, bira agresivo, 
òf 
sospechoso 
i 
tin 
dikultat ku akshonnan 
di tur dia ku ántes tabata 
fásil pa nan. 
E 
síntomanan 
akí 
ta hopi biá asosiá ku 
akumulashonnan 
di 
proteina ku ta visibel 
den eksplorashon di e 
serebro di pashèntnan 
ku 
alzheimer. 
Espesíkamente, ta trata 
di proteina amiloide ku 
ta agrupá entre e sèlnan 
nèrvioso di e serebro i ta 
forma e asina yamá plaka 
ku ta hasi komunikashon 
entre e sèlnan difísil. 
Ademas, 
hopi 
biá 
ta forma tau proteina 
den sèlnan serebral di 
pashèntnan ku alzheimer, 
ku ta interumpí transporte 
di nutriente den sèl. 
Aunke 
investigadónan 
ta mira klaramente e 
akumulashonnan 
di 
amiloide 
i 
gruponan 
di tau den e serebro di 
pashèntnan ku alzheimer, 
ainda 
no 
ta 
kla 
ki 
mekanismo ta basa nan 
i sí e akumulashonnan i 
gruponan akí ta realmente 
e kousa di alzheimer, òf 
mester ta mas bien komo 
un 
konsekuensia, 
òf 
síntoma, di otro proseso 
di malesa den e serebro. 


Serebro 
E 
echo 
ku 
nos 
no 
ta 
komprondé 


kompletamente 
ainda 
kiko 
eksaktamente 
ta 
bayendo malu ora hende 
ta desaroyá alzheimer, 
ta 
prinsipalmente 
pa 
motibu ku e malesa ta 
afektá e serebro. I nos no 
por eksaminá nan asina 
fásilmente. “Bo no por 
simplemente kita un parti 
di bo serebro i studia 
esaki, algu ku bo por hasi 
ku tumor òf otro tehido, 
or 
ehèmpel,” 
Feringa 
ta splika. “I pa hopi 
tempu nos por a studia 
solamente e malesa post 
mortem, den otro palabra 
opservando e serebro di 
pashèntnan ku a fayesé 
ku alzheimer, ku a pone 
nan kurpa disponibel pa 
siensia. Pero despues bo 
ta mira solamente e etapa 
nal di e malesa i no kon 
tur kos a kuminsá.” 


Modelo di animal 
Den un intento pa 
komprondé 
e 
kousa 
di 
alzheimer 
mihó, 
investigadónan tin biá 
ta usa modelo di animal 
tambe. Hasiendo esaki, e 
animalnan di laboratorio 
ta adaptá di tal manera ku 
nan ta desaroyá un malesa 
similar na alzheimer. 
“Ta 
usa 
raton 
pa 
esaki,” Feringa ta bisa. 
“Pero 
e 
modelonan 
animal akí tampoko ta 
ideal. E ratonnan no ta 
haña alzheimer nan so. Pa 
nan por desaroyá algun 
tipo di alzheimer, e DNA 
mester keda modiká, 
pero 
aunke 
asina 
e 
imágen klíniko ainda no 
ta manera 100 porshento 
di esun di personanan 
ku alzheimer. Asina ta 
sigui yuda ku e método di 
investigashon akí.” 

Fiesta di Santa Famia siklo B 


Promé Lektura : 1Samuel 3, 20-22. 24-28 
Salmo 
: Salmo 84, 1-2. 4-5. 8-9 
Di dos Lektura : 1Huan 3, 1-2. 21-24 
Evangelio 
: Lukas 2, 41-52 


“Hesus, Hosé i Maria mi ta 
duna boso mi kurason i mi 
alma”. Asina mamanan den 
algun pais a siña nan yunan 
resa basta aña pasá i ta un lás- 
tima ku nos a bin ta pèrdè e 
kustumber aki. Ya nos no ta 
dirigí e mirada di nos mucha- 
nan na e tres personanan ei ku 
ta forma e famia di Nazaret: 
Hesus, e yu di Dios ku a bira 
hende; Maria, e hobensita 
skohé pa Dios pa ta mama di 
su Yu i Hosé, e bon hòmber, 
e karpinté, ku a risibí e enkar- 
go di kuida nan dos. Hesus, 
Maria i Hosé, e Santa Famia. 
Esaki ta e fiesta ku nos ta sel- 
ebrando awe. Famia santu 
pasobra Dios mes ta den dje i 
santu pasobra a konsagré ku 
su amor i santidat. Nan tres 
tabata hende simpel, nan tabata 
un famia mas den e pueblo chi- 
kitu ei. 


Nan tabata pober o riku? 


Segun manera bo ta mir’é. 
Nan tabata pober pasobra 
nan no tabatin muchu sèn; nan 
tabata pober pasobra pa por 
biba, nan tabatin ku traha 
masha duru mes; nan tabata 
pober, sin kas kaminda nan 
por a drenta p’asina nan yu 
por a nase. I nunka nan a sinti 
bèrgwensa di nan pobresa. 
Nan tabata sa ku den otro kos 
nan tabata riku. Hesus paso- 
bra E tabata Dios, i Hosé i 
Maria pasobra nan tabata sa 
ku esun ku tin Dios ya no por 
tin nada mihó. 


Tabata un famia uní o sin 
union ? Laga nos mira loke e 
evangelio ta bisa nos. Nan 
tres a bai tèmpel ora Hesus 
tabatin diesdos aña. Ora nan 
tabata bolbiendo kas, Maria y 
Hosé a nota ku nan a pèrdè 
Hesus i ya nan no tabata por 
biba na pas. Nan tabatin ku 
bai bèk i buska, pasobra nan 


Felis Aña 2024 


Mi ke deseá tur lesadó di Korant Nobo sp- 
esialmente esnan di Página Katóliko un felis ka- 
mbio di aña 2023 i un komienso di 2024 yen di 
dicha i prosperidat, salú i bendishon pa boso i 
boso i famia. 
No spera pa loke 2024 lo bin trese bo, pero 
abo yena kada dia di 2024 ku trabou, pas, sol- 
idaridat, sakrifisio, toleransia, komprenshon, 
rèspèt, positivismo i hopi amor. 
Ku bendishon di Dios semper lo ta ku boso. 


Rutzen Lucas 
Produktor di Página Katóliko 


E mihó deseonan 


Nan a puntra un studiante kiko tabata loke tabata deseá 
di tin mas den bida i el a kontestá: 
“Salú, amor i éksito den mi estudio” 
Nan a puntra mesun kos na un fiadó di plaka, i el a bisa: 
“Plaka, plaka i mas plaka”. Tambe lo a puntra un hòmber 
mashá pober u su kontesta tabata: “pan, pan, pan”. I asina 
susesivamente e pregunta a hasi, e kontesta di mayoria 
tabata ku “Rikesa, fama y plaser”. 
I na final nan a puntra un hòmber ku ta sali di iglesia, 
kiko e tabata loke mas ambishoná den bida. I el a kon- 
testá di forma masha trankil: “Promé mi ta deseá di topa ku 
Kristu, di dos sigui Kristu i di tres di ta manera Kristu”. 


Kiko abo lo a kontestá si nan lo a hasi bo e mesun 
pregunta? 


no tabata por biba separá di e 
yu ei. Si nan tabata un famia 
sin union , manera algun famia 
di awendia, ni sikiera nan lo a 
prekupá. Pero nan a buska i a 
haña Hesus. Unda? Den igle- 
sia, den tèmpel. Einan e taba- 
ta, siñando i instruyendo. 
Kuantu mayor, awe lo pensa 
di bai iglesia pa buska nan 
yunan ? Kuantu yu, ora nan sali 
kas, ta dirigí nan mes pa iglesia 
pa resa, pa siña, pa yuda? 


Hesus, Maria i Hosé semper 
tabata ke biba uní, pero dis- 
puesto pa hasi boluntat di Dios 
den nan bida. Tin bia nan mester 
a separá nan mes, nan tabata 
tin ku resigná nan mes na bol- 
untat di e Tata ku tabatin mester 
di nan pa salba mundu, i e ora 
ei nan no a sinti temor di biba 
separá, pasobra nan tabata sa 
ku felisidat kompleto ta den 


sirbi Dios i e rumannan pa 
amor di Dios. 


E famia di Nazaret tabata 
un famia alegre o tristu? Nos 
ta kere ku di tur kos un poko. 
Nan tabatin e alegria ku tur 
famia uní tin, tur famia denter 
di kua tin amor, pero tambe 
tabatin momentonan tristu. 
Alegria i tristesa ta semper 
mesklá den nos bida. Pero 
sigur ta ku tantu alegria komo 
tristesa a sirbi pa uni nan mas, 
p’asina nan stima otro mas. 
Siendo ku Dios ningun hende 
por hasi nos infelis. Ora Hosé 
i Maria drenta tèmpel pa of- 
resé nan yu, nan ta bai ku e 
alegria di mayornan yòn bend- 
ishoná pa Dios, pero nan ta 
skucha e profesía di Simeon i 
Ana i nan ta duna nan mes 
kuenta di ku tantu e mucha 
komo nan lo tin ku sufri hopi. 
Alegria i tristesa, speransa i 
sufrimentu a meskla den nan 
bida. 


Ki klase di bida Hesus, 
Maria i Hosé a biba? I nos ta 
puntra esaki pasobra awe ta 
mashá normal skucha algun 
hende bisa: “Mi ta bai biba 
mi bida. Mi no tin kunes ku 
ningun hende. Mi ke biba na 
mi antoho, hasiendo loke mi 
tin gana, sin mira sintimentu o 
sufrimentu di otronan”. Tin 
mayor i yunan ku awe mes ta 
bibando asina. I komo kada 
un ke biba nan bida separas- 
hon i destrukshon di famia ta 
alkansá nos. 


Hesus i su mayornan tabata 
biba un pa e otro. Nan no taba- 
ta ke biba nan bida separá, den 
forma egoista. Nan a biba pa 
stima otro, pa yuda, pa hasi nan 
mes felis sirbiendo Dios Tata. 
Egoismo ta loke ta mata amor. 
Egoismo ta trese soledat i am- 
argura den nos bida. Nos ta sinti 
nos mes so? Lo no ta pasobra 
nunka nos tin un palabra di 
kariño pa ningun hende? Si nos 
no sa di duna afekto i amor nun- 
ka lo risibí esaki di otronan. 


Biba den famia ke men biba 
ku otro i pa otro. Pa por hasié 
nos mester di apnegashon. Ap- 
negashon ke men ninga bo mes. 
Si nos ta biba ku otro nos no 
por hasi semper loke nos tin 
gana; nos no por yega kas i hasi 
tur bochincha ku ke; no por 
hasi uso di kosnan segun tin 
gana. Nos tin ku respetá smak, 
komodidat i boluntat di otronan. 
Biba pa hasi otro felis no ta fá- 
sil, pero ta bal la pena. Mester 
sa ki ora keda ketu, soportá , 
pordoná, pero despues ta sinti 
e alegria di esun ku ta haña algu 
ku esfuerso propio. Esaki ta e 
úniko moda pa por biba na pas. 


Nan ta bisa ku esnan kasá, 
matrimonio no por ta felis si riba 
kada dia no ta preokupá pa TA 
felis, si riba kada dia no ta pun- 
tra loke esun a hasi pa e otro, si 
nan ta lubidá di bisa otro un 
palabra di afekto, di duna otro 
un sunchi, di regalá un flor, si 
keda sin bisa otro “mi stima 
bo”. Mesun kos ta pasa ku 
hinter famia. E mama mester 
puntra: Kiko bo gusta? E yu 
hòmber mester por bisa : “Kiko 
bo ke pa mi hasi, mama?” E yu 
muhé tin ku aserká su tata i 
bis’é: “Den kiko ami por yuda 
bo awe, papi?” 


Asina nos ta bai konstruy- 
endo famia. Manera e famia ei 
di Nazaret ku tabata pober i 
riku, ku tabata uní pero ku taba- 
tin ku sufri pena di separashon, 
ku tabata alegre, pero ku tam- 
be a konosé tristesa. “Hesus, 
Hosé i Maria, nos ta duna boso 
nos kurason i nos alma”. Ku 
Hesus libra nos di egoismo, ku 
Maria hasi pa nos ta dushi i 
tierno pa trata otronan, ku Hosé 
ta siña nos pa ser servisial i 
amabel pa trese den kurason di 
tur hende pas i trankilidat. 


Awe Hesus lo bin den nos 
kurason. Laga nos pensa ku 
Maria i Hosé ta bini kuné. Laga 
nos invitá nan pa keda ku nos 
p’asina nan siña nos kon stima, 
sufri i kombibí. 

WILLEMSTAD 
– 
Den e último simannan 
di 
aña 
pasá 
Serapio 
(Yapi) Martijn a fayesé na 
Kòrsou, lagando un tesoro 
grandi atras, esta dos buki 
ku ta trata historia musikal 
di Kòrsou. Pues dos tomo, 
den kua el a relatá historia 
musikal 
di 
Kòrsou. 
Percy Pinedo, konosido 
personahe 
di 
radio 
i 
farándula, 
kolumnista 
di 
BONERIANO, 
a 
dediká atenshon na e 
bida produktivo di Yapi 
Martijn komo kronista di 
músika di Boneiru. 


Pa: Percy Pinedo 
Den Ñapa di 9 di mart 
1991 i Ñapa di 14 di mei 


Investigashon di historia musikal di Kòrsou 
Yapi Martijn a muri lagando un tesoro atras 


1994, 
respektivamente 
Marcel Frans i Ieteke 
Witteveen a publiká un 
artíkulo 
relashoná 
ku 
Serapio (Yapi) Martijn. 
Ami a entrevistá Yapi 
Martijn un biaha den 
programa 
AGAN 
na 
Curom. For di e tres 
fuentenan 
akí, 
mi 
a 
kompilá 
e 
siguiente 
artíkulo, “Pa nos kòrda 
Yapi Martijn”. 
Serapio 
Gregorio 
Martijn a nase dia 14 
di novèmber 1934 na 
Kòrsou. Komo mucha 
di Marchena el a bai na 
un misa Atventista den 
Mundu Nobo, kaminda 
el 
a 
siña 
e 
promé 
prinsipionan di muzik. 


Yapi 
tabata 
bishitá 
diferente ensayo di vários 
banda i tambe e tabata 
bishitá esta bailabel, 
kaminda tantu bandanan 
lokal 
komo 
bandanan 
internashonal tabata toka. 


Karera musikal 
Yapi 
Martijn 
mes 
a kuminsá su karera 
musikal den “Sonora del 
Caribe”, un banda di su 
bario Marchena. Manera 
Yapi mes tabata bisa, ku 
semper tabata lubidá riba 
su bario Marchena i for di 
e tempu ei e bario tabata 
kategorisá komo un bario 
marginá. 
Manera el a konta, el 
a bai un esta na Parera, 


kaminda 
“Conjunto 
Cristal” a toka, bou di 
direkshon di e pianista 
Arquimedes 
Fermin. 
Fermin 
a 
impreshoná 
Yapi dje tantu ei, ku el a 
disidí di entregá su mes 
na tokamentu di piano. 
Nan tabata toka i balia 
e tempu ei hopi den Bar 
Onze Vlag, un bar ku nan 
mes a yama “Kabarèt di 
Alpargata”, kaminda nan 
tabata balia ka’i òrgel i 
tambú. Nos plaser den 
nos mes ambiente tabata 
inkomparabel. 
Yapi Martijn den bida 
diario tabata traha komo 
ámtenar 
na 
Gobièrnu 
Sentral, i komo músiko 
el a toka den diferente 
banda. Yapi su eterno 
preokupashon tabata ku 
e ta haña ku no tabata 
duna e artista lokal e 
rekonosementu 
ku 
e 
meresé. Siendo ku ora 
nan bai den eksterior, 
representando 
Kòrsou, 
nan, komo artista tabata 
haña un trato tur afó i 
na su propio isla esei no 
tabata e kaso. 


Chapo! 
Durante e temporada 
ku Yapi a krese komo 
hóben, muzik kubano ku 
tabata zona aki na Kòrsou. 
Guaracha, bolero, danson 
tabata zona tur kaminda 
i asta nos na Kòrsou, 
tabata sintonisá muzik 
di Cuba, via emisoranan 
Kubano, 
Progreso, 
Radio 
CMQ, 
Cadena 
Azul i aki na Kòrsou 
via 1010 Radio Hoyer. 
Sonora Matancera, Trio 
Matamoros, 
Conjunto 
Casino, Orlando Vallejo, 
Arsenio Rodrigues i Beny 
Moré tabata artistanan 
masha gusta na Kòrsou. 
Hopi biaha, amantenan 
di e tipo di muzik akí 


tabata topa otro na El 
Louvre, Casa América 
di René Hurtado, Music 
Store Moderno di Tomas 
Henriquez, La Bonanza, 
Benar Sales i Discolandia 
Cuales. 
“E 
muzik 
Kubano 
tabata esun ku tabata 
interesá nos i nos tabata 
hasi nos esfuerso pa imitá 
esaki 
mihó 
posibel”, 
asina Yapi Martijn a 
komentá. Esaki a dura 
te na kuminsamentu di 
dékada 60. E tempu ei, 
hubentut tabata sigui loke 
tabata na moda i bo por 
bisa e tempu ei ku tur 
hende tabata “chapo”. 
Popularidat 
di 
bandanan 
di 
Cuba 
tabata grandi i diferente 
promotor tabata trese e 
bandanan akí Kòrsou. 
Tabata 
bandanan 
tòp 
di Cuba, Yapi tabata 
komentá i nan mester a 
toka ku nos orkestanan, 
ku 
ningun 
momento 
tabata baha kabes pa 
esnan internashonal. 
Frater- i Brudernan 
di Brakapoti tabata e 
proménan 
pa 
instruí 
nos hóbennan músika 
i di e skina ei a sali 
entre otro: Chal Atalita, 
Edgar Supriano, Carlino 
Snijders, Juan Camelia, 
Bobby 
Allee. 
Komo 
músiko amatùr, nos no 
tabata ménos ku esunnan 
internashonal. Nos isla 
tabata riku na músiko, 
kantante i bon músika. 


Hopi aktividat 
Na dékada 40 i 50, 
Kòrsou a konosé masha 
hopi aktividat musikal. 
Nos no tabatin instrumènt 
manera tin awor aki, 
pero nos tabata zona 
profeshonal. Por ehèmpel 
“Conjunto Universal” na 
dékada 50, tabata kobra 

300 orin pa un banda 
di 12 hende. Bo no por a 
kumpra un piano, pero bo 
mester a hür e instrumènt 
serka Patrick na Johan van 
Walbeeckplein, kaminda 
awor akí ta CITCO. Abo 
mes mester a transportá e 
piano. 
Yapi 
ta 
remarká: 
“Kompará 
un 
banda 
manera 
Estrellas 
del 
Caribe, ku un popularidat 
enorme, 
no 
a 
yega 
Hulanda, miéntras awor 
akí, kualke banda un pa 
dos ta na tera friu”. 
Yapi Martijn: “Nos 
tabata produsí muzik na 
nivel”. Pero di ningun 
manera, bandanan lokal, 
músikonan lokal tabata 
haña e rekonosementu ku 
nan tabata meresé i ami 
a purba na mi manera pa 
trese un kambio den esei, 
produsiendo 
dos 
buki 
tokante e bida musikal di 
Kòrsou. Ningun hende no 
tabata kere den e proyekto 
akí, ku mi a inisiá na aña 
1988. Mi tabatin e idea pa 
skibi un buki i mi tabata 
buska informashon tur 
kaminda, Yapi Martijn 
a konta. Mi kier a duna 


rekonosementu 
na 
e 
artista/músiko lokal. Pero 
mi no tabata hasi esaki di 
un forma struktural.” 
“Tabatin un buki di 
muzik, skibí pa Edgar 
Palm, pero den e buki akí 
el a skibi di un otro tipo 
di muzik: di nos wals, 
dansa, mazurka i te na 
nal el a skibi algu di 
músika popular. 
Ántes bo no tabatin 
programa di farándula 
manera Waya i AGAN, 
ku tabata papia i elogiá 
artistanan lokal. I tabata 
krea e persepshon, ku no 
tabatin bon artista/músiko 
lokal.” 


Époka 1930 
“Den mi afan pa skibi 
tokante muzik lokal, mi 
a disidí di kue e époka di 
1930 pa 1989, komo esaki 
tabata e époka ku a trese 
e kambio den nos muzik 
lokal. Promé ku esei 
tabata muzik di Dinastia 
Palm i di Boskaljon tabata 
toká, pero despues di 
1930 septeto i konhunto 
a drenta i Kòrsou a haña 
mas radioemisora i e 
ambiente a kambia. Mi a 


pasa den hopi problema 
pa haña informashon, pa 
dokumentá e pida historia 
akí, hopi di nos artista/ 
músikonan no tabata bon 
organisá i nan no tabatin 
e informashon di nan 
karera dokumentá.” 
Yapi 
Martijn: 
“Ku 
tur e bon boluntat ku 
hendenan kier a yuda mi, 
mi a pasa den bastante 
turbulensia pa mi por a 
yega na e informashon 
ku mi tabatin mester”. 
Resultado: Maleta yen di 
artíkulo di korant, masha 
hopi 
potrèt. 
Despues 
durante dekada 60 a bini 
e bitbèntnan di Kòrsou, 
atrobe hopi imitashon, 
pero den e kaso akí, 
músika pòp, i aki a 
kuminsá 
e 
distinshon 
entre músika pa hóben i 
“chapo”. 


Bitbènt 
Radionan a kuminsá 
promové bandanan di 
guitara plat i orkestanan a 
kuminsá disparsé. Un San 
Hose i Estrellas del Caribe 
a keda un tiki mas largu. 
Despues tabata époka 
di Doble R i Dynamic 
ku òrgel i synthesizer na 
lugá di trompèt. 
Fong Sintjago tabata 
esun ku a konta Yapi 
basta historia di 1930 
bin ariba i Yapi a kolekta 
un kantidat potrèt tambe 
di bandanan, ambiente, 
klupnan di ántes. Yapi 
ta rekonrmá: “Kòrsou 
tabata 
musikalmente 
masha bon desaroyá”. 
I tabatin diferente klup 
bon tambe, manera Klup 
Sentro Sosial Katóliko 
den 
Penstraat, 
Klup 
Kwiek den Otrobanda i 
Klup Kòrsou bisiña di 
Radio Hoyer. 
Poniendo skibimentu 
di e buki komo meta, pa 
realisá e obra di su bida, 
Yapi, konfrontando masha 
hopi 
problema, 
pleitu 
ku 
diferente 
instansia 
na Kòrsou, sektor privá 


ku no tabata koperá 
manera tabata spera di 
nan, departamentonan di 
Gobièrnu, tantu Insular 
komo Sentral, diferente 
medio di komunikashon, 
entre otro ku nos di 
AGAN, 
Asosiashon 
di Músiko di Kòrsou, 
problemanan 
nansiero 
ku OKSNA ets. Den 
e prólogo di Kòrsou 
Musikal Tomo 2, Yapi 
Martijn a habri afó kontra 
tur oposishon ku el a haña 
riba su kaminda pa realisá 
e proyekto akí. 


Kòrsou Musikal 
Na nal di 3 e buki 
Kòrsou Musikal, Tomo I, 
un dokumentashon di nos 
historia musikal popular 
entre 1930 i 1989, a mira 
lus di dia. Un buki di 277 
página i ku mas o ménos 
136 potrèt. Den e buki, 
Yapi ta menshoná mas ku 
200 banda/konhunto ets. i 
un kantidat sin presedente 
di artista. Un kos nos sa 
sigur, ta un buki skibí ku 
hopi amor. E no tabatin 
pretenshon di ta eskritor, 
pero el a relatá e historia 
manera e tabata konos’é 
i manera el a haña 
informashon serka un 
gran kantidat di músiko i 
amante di muzik. 
Yapi 
ta 
menshoná 
tambe teater i empresario. 
Teaternan 
manera 
Roxy, Cinelandia i West 
End, 
i 
empresarionan 
manera 
Angel 
Job, 
Romualdo Hanst, Moy 
Galante, Dugo Schenker 
i 
bailarinnan 
manera: 
Juancho 
Smith, 
Ana 
Elegante, Elena Thaina i 
Chuki Scharbaai. 
Na 1999 e di dos 
Tomo a mira lus i a kubri 
mas 
grupo/bandanan 
di dékada 60, 70 i 80. 
E rekuerdonan na nos 
añanan di gloria, ku 
asina tantu kos bunita i 
positivo, ta trese euforia, 
pero na mes momento ta 
trese tristesa tambe. Kiko 


a hasi ku tur e esfuerso 
kultural i e kreatividat di 
esnan ku a bai nos dilanti 
durante e dékadanan akí. 
Unda e rèspèt pa nan a 
keda? 
Fuera di algun kaya ku 
a haña nòmber di algun 
kantante/artista/músiko. 
Un hoben ku pasa por 
ehèmpel den Kaya Koko 
Le Pol, e nòmber di kaya 
ei no ta bisa e hoben nada, 
pasobra ningun hende no 
a siña e hoben, ken Koko 
Le Pol tabata. Por sierto 
kayanan ku hopi biaha ta 
sushi, mal mantené. 


Desepshoná 
Yapi 
Martijn 
mes 
tabata hopi desepshoná, 
kon e por a konfrontá 
tantu problema asina pa 
publiká e dos tomonan 
akí. Si no tabata pa “amor 
al arte”i e nesesidat pa 
krea i ekspresá loke ta 
di nos mes, awe Kòrsou 
lo tabata un isla sin 
detaye di su historia 
di 
muzik 
dokumentá. 
Afortunadamente Serapio 
Gregorio Martijn a traha 
kasi dos dékada riba 
produkshon di “Kòrsou 
Musikal”. 
Yapi Martijn a mira e 
nesesidat di dokumentá 
nos kultura musikal i duna 
rekonosementu 
meresí 
na nos baluartenan, i 
nos hóbennan tambe por 
siña konosé nos balornan 
musikal. Manera Yapi mes 
a bisa: ku ta duele ku hopi 
di nos baluartenan a muri 
bai, sin mira realisashon 
di e dokumentashon akí 
den su totalidat, loke 
semper tabata su deseo 
ferviente. 
Yapi a fayesé dia 3 di 
desèmber 2023. Fuera 
di baluarte di Marchena, 
na bida Yapi no a haña 
ningun 
rekonosimentu. 
Ta duele ku ta di e manera 
akí mester pidi atenshon 
pa esnan ku hopi biaha, 
demasiado biaha, nos ta 
lubidá. 

ORANJESTAD -- A 
drenta informacion cu un 
auto a baha caminda na 
Camacuri, y na stuur tin 
un dama. Na yegada di 
polisnan mesora nan ta 
constata cu e accidente ta 
serio, mirando e impacto. 
Tawata trata di un Nissan 
Versa. 
Ambulance 
a 
yega 
y despues di un rato 
Brandweer tambe, cu mester 
a yuda pa saca e dama na un 


Auto a dal contra mata di kwihi 


manera cuidadoso for di e 
auto. Nos por a mira cu e 
dama tawata na tino y nan 
tawata papia cu ne. Pero, e 
tawata seriamente herida. 
Despues 
di 
bastante 
papiamento, 
e 
team 
di 
bomberonan 
y 
paramediconan 
a 
logra 
saca e dama y pone den 
ambulance. 
Polis di traco n’e sitio, 
mesora a cuminsa cu nan 
investigacion. 


O R A N J E S T A D 
-- Diamars anochi den 
careda di 7’or y mey 
polis mester a bay den 
area pabou di scol S.P.O 
na Santa Cruz. Eybanda 
lo tawata tende un muhe 
ta grita. 
Na yegada di polis 
cerca di unda nan mester 
a bay, nan a bin topa cu un 
hende muhe ariba suela 
y no tawata reacciona. 
Pues e no tawata na tino. 
Mesora a pidi pa un 
ambulance. 


Polis a topa cu dama for di conocemento ariba suela 


Dado momento tawata 
parce cu e muhe lo a 
stop di hala rosea, unda 
cu a pidi pa ambulance 
bin 
mas 
lihe. 
Na 
yegada di ambulance e 
Paramediconan a tuma e 
situacion over, mientras 
por a mira polisnan na e 
sitio papiando cu un of 
mas persona di e caso. 
No ta conoci kico 
exactamente a pasa cu 
e persona aki, si ta malo 
e la bira of e la wordo 
maltrata. 

ORANJESTAD -- E 
prome baby na aña 2022 
y tambe na aña 2023 
tabata un mucha homber. 
Durante celebracion di 
cambio di aña cu famia 
e awa a kibra di mama 
Kinberly Capellan De La 
Cruz y el a bay hospital di 
biaha. Pa 4'or y 30 minuut 
di mainta a yama bon 
bini na baby di aña Khi- 
Zion Capellan Bolivar. 
Un momento festivo pa 


Prome baby di aña 2024 


Aruba y e famia di HOH 
riba e prome dia di 2024 
ora di por a yama bon 
bini na baby di aña y duna 
pabien ne mayornan. 
Cu 
alegria, 
mami 
Kinberly y tata Argenis 
a carga nan baby pa 
prome biaha. Baby Khi- 
Zion tin 2 ruman caba. 
Su ruman muhe Rizairah 
tin 4 aña y su ruman 
homber Aron tin 1 aña. 
Baby Khi-Zion a nace cu 


asistencia di ginecologo 
dr. de Wit cu un parto 
natural. Siguientemente 
pediatra dr. Korver a haci 
su chekeo y awo mami y 
papi tin nan baby dushi 
den nan brasa carga. 
Baby 
Khi-Zion 
ta 
pisa 3100 gram y tin un 
largura di 50 centimeter. 
Papi 
Aregnis 
Bolivar 
tabata presente henter 
ora y ta masha orguyoso 
di por a yama bon bini 


na su yiu riba e prome 
dia di aña 2024. Mami y 
papi ta super feliz cu nan 
baby ta saludabel y ta 
gradici dr. de Wit, nurse 
Judelly Zavala y nurse 
Monique 
Baktawar 
y 
claro ful e team dinamico 
di maternidad di HOH 
pa a guianan durante 
e 
proceso 
durante 
y 
despues di e parto. E 
ultimo baby di aña 2023 
tabata un baby girl cu a 
nace pa 8 or y 18 minuut 
di anochi y despues di 


Khi-Zion no a nace un 
otro baby ainda, pues 
un dia bastante trankilo 
riba 
departamento 
di 
Maternidad. 


ORANJESTAD -- Un 
caso sumamente tristo 
a sosode net prome cu 
cambio di aña caminda 
un excelente studiante di 
Aruba, a dicidi di bandona 
e bida aki durante cu e 
tabata cu vacacion cu 
su famia na Italia. Por 
a compronde cu tabata 
un situacion sumamente 
tristo, caminda cu a 
surgi 
un 
problema 
den su relacion cu su 
comprometida kende lo 
a dicidi di termina cu e 
relacion cu e hoben di 
Aruba. 
E 
studiante 
kende 


Excelente studiante Arubiano 
a pone fin na su bida 


tabata den un hotel na 
Italia riba e di cinco piso, 
a haya su mes confronta 
c’un 
situacion 
mental 
contra cual e lo no a mira 
otro solucion di bula 
for di balcon di e hotel 
enfrentando 
morto 
na 
nal. 
Un parti hopi tristo di e 
drama familiar aki tabata 
e hecho cu su tata a haci 
tur esfuerso pa gara su 
yiu tene pero no tabatin 
un grip solido riba su 
yiu y dado momento el a 
presencia su yiu cay abou 
y fayece na e sitio mes. 


ORANJESTAD 
-- 
Aña nobo marduga polis 
a bay altura di Citgo Palm 
Beach, pa un boksmento. 
N’e sitio nan a topa cu 
e chaueur un hende 
muhe cu ta na stuur di un 
Hyundai Accent. 
E incidente a sosode 


Muhe burachi a dal contra un pickup staciona 


altura di un stacionamento 
poco 
pabou 
di 
Citgo. 
Eynan e dama chaueur a 
kita bay na su man robes 
y dal un pickup staciona y 
sigui bay direccion pariba 
unda e la para. Polisnan a 
lag’e supla, uzando e Alco- 
Sensor y manera nan a 


pensa e la suprasa e limite 
stipula. 
Eynan mes nan a bis’e 
su derechonan y a pone 
den boei. E la wordo 
transporta 
pa 
warda 
di polis. Pa locual ta e 
pickup esaki no a ricibi 
mucho daño material 

PHILIPSBURG -- Den 
un 
evento 
trasendental, 
invitadonan 
i 
públiko 
online, a reuní pa presensiá 
Minister di Husticia Anna 
Richardson, rma e pakete 
legislativo 
di 
hustisia 
huntu. 
E 
rmamentu 
osial di e dekretonan 
nashonal a tuma lugá na e 
edisio di atministrashon 
gubernamental djaweps 27 
di desèmber. 
E rma históriko di 
e dekreto nashonal ku 
ta kontené e medidanan 
general pa e posishon legal 
di e osialnan ku tareanan 
polisial i e skal salarial 
nobo di polis, huntu ku 
e dekreto nashonal pa e 
posishon legal i tambe e 
buki di funshon aprobá. 
E biahe pa e logro 


Firmamentu pakete hudisial legislativo 


signikativo akí a kuminsá 
na sèptèmber 2020, tempu 
ku e Minister a embarká 
den e biahe pa kompletá 
e 
pakete 
legislativo. 
Siguiendo e kanalnan legal, 
e buki di funshon a keda 
aprobá 21 di desèmber 
2021. Na desèmber 2022, 
e ministerio a presentá e 
pakete na Su Ekselensia 
Gobernador 
Ajamu 
Baly, kende a konsehá 
ku e mester konosé tur 
e kalkulashon di e debe. 
Komo tal, e ministerio 
mester a someté su mes 
na un tarea metikuloso pa 
identiká e kantidat total di 
debe, inkluyendo suisidio 
di fakansi, oranan èkstra 
i debe debí na premionan 
sosial, APS i SZV. E total akí 
a yega na mas o ménos 40 


mion orin. E kálkulonan 
a keda kompletá na yüli 
2023, ku proyekshonnan 
di kalkulashon di debe te 
ku 31 di desèmber 2023. 
Identikashon di e debe a 
hasi ku e presupuesto 2023 
mester a keda modiká pa 
inkluí 
asuntunan 
aktual 


i plurianual pa garantisá 
koherensia ku pago na 
trahadónan di hustisia. 
Simultáneamente ku e 
aprobashon di e enmienda 
di presupuesto di 2023 
pa Parlamento di Sint 
Maarten, e ministerio di 
hustisia a presentá e pakete 


bèk na Su Ekselensia ku ta 
abarká e buki di funshon 
i e dekreto nashonal ku 
ta 
kontené 
medidanan 
general di e posishon legal 
di e osialnan ku tareanan 
polisial huntu ku nan skal di 
salario nobo i nan dekreto 
di promoshon. 


THE BOTTOM -- 
Durante kambio di aña un 
insidente a tuma lugá na un 
establesimentu di horeca 
na Saba, kaminda un 
agente polisial di Kuerpo 
Polisial Karibe Hulandes, 
KPCN, a saka su arma di 
servisio 
reglamentario. 
Un empleado di KMar ku 
tabata tei presente, tambe 
tabata involukrá den e 
insidente i a usa violensia. 
Ministerio Públiko a 
tuma nota ku e insidente 


Investigashon tokante violensia 


akí a kousa hopi konmoshon 
den komunidat di Saba 
i riba medionan sosial i 
p’esei pa bou di un skal, pa 
hasi un investigashon penal 
na echonan ku a kondusí 
na uso di violensia dor di 
e trahadónan di KPCN i 
KMar. 
Manera ta kustumber, 
semper ta investigá uso di 
violensia dor di ámtenar i 
ta evaluá esaki kontra di 
reglanan vigente. Entretantu 
e 
investigashonnan 
ta 


andando dor di Bureau 
Interne 
Zaken 
di 
respektivamente KPCN i 
KMar. 
S e g u i d a m e n t e 
Ministerio 
Públiko 
lo 
evaluá resultado di esaki. 
Promé ku saka konklushon 
tokante e insidente, lo 
hasi máksimo esfuerso 
pa akumulá tur echonan 
tokante di e insidente. Ora 
ku e investigashon terminá 
i ku por saka konklushon, 
lo duna mas informashon. 


PHILIPSBURG – 721 
Kids Foundation a presentá 
osialmente su petishon na 
Ministerio di Edukashon pa 
un suisidio pa e próksimo 
aña eskolar akadémiko. E 
direktor di e fundashon, 
Thermador 
Shalland, 
a 
bisa dia 24 di novèmber a 
presentá e dokumentonan 
nal 
nesesario 
na 
e 
edisio di atministrashon 
g u b e r n a m e n t a l . 
Ekspresando su speransa 
ku lo aprobá e suisidio, 
Shalland 
a 
enfatisá 
e 
impakto signikativo ku 
e lo tin riba e stabilidat 
nansiero 
di 
e 
skol, 
inkluyendo 
kobertura 
di gastunan, salario di 
maestronan i atkisishon 
di ekipo spesialisá pa e 
studiantenan. Ademas, el a 
enfatisá e nesesidat urgente 
di un espasio mas grandi 
i e implementashon di un 
sala di abilidat pa bida, 
enfatisando ku sigurá e 
fondonan akí, lo permití 
e skol pa ekspandé su 
servisionan i atenshon na 
e studiantenan. Shalland a 
señalá e enfoke prinsipal 


Pa ekspandé nesesidat spesial di skol 
721 Kids Foundation ta entregá petishon pa supsidio 


di optené un edisio òf 
fasilidatnan 
mas 
grandi 
pa e skol sí e supsidio ta 
aprobá, sitando dos edisio 
identiká ku ta ideal pa 
akomodá 
studiantenan 
ku nesesidatnan spesial. 
E 
opstákulo 
prinsipal 
pa sigurá e fasilidatnan 
akí, ta e nansiamentu. 
Aktualmente e skol tin 
aproksimadamente 
52 
studiante 
registrá. 
E 
suisidio ta posibel tambe 
pa fasilitá e kontratashon 
di 
maestronan 
kualiká 
adishonal ku nesesidatnan 
spesial 
i 
lo 
duna 
kapasitashon na e personal 
aktual. Ku un demanda 
kresiente di mayornan ku 
ta buska un lugá pa nan 
yunan, un lugá mas grandi 
lo permití un kapasidat 
mas haltu di studiantenan 
na skol, partikularmente 
entre edat di 4 pa 8 aña. 
Ademas, Shalland a señalá 
ku e supsidio por aliviá 
e pesonan nansiero di 
mayornan ku ta lucha 
pa paga plaka i servisio 
eskolar. El a enfatisá ku 
aktualmente e skol ta drai 


rònt di e presupuesto di 
e mayornan pa garantia 
ku tur mucha ta risibí 
e 
edukashon 
nesesario, 
aunke nan no por hasi e 
pago regular. E fundashon 
ta 
spera 
ansiosamente 
aprobashon promé ku e 
komienso di e aña eskolar 
nobo 2024/2025. 
Foto: 
Direktor 
di 
721 
Kids 
Foundation, 
Termada Shalland, ta tene e 
dokumentonan nal promé 
di entrega. 

K R A L E N D I J K / 
TOKYO 
-- 
E 
tabata 
imágennan 
importante 
na aeropuerto Haneda na 
Tokyo, 
un 
eksploshon 
fuerte i un avion di pasahero 
destruí riba e pista ku e ala 


Aksidente di avion na Tokyo kousá pa eror humano 
Evakuashon tabata un milager 


na kandela na un velosidat 
di sentenáres di kilometer 
pa ora. 
Apesar di e ola di 
kandela, tur e okupantenan 
di e buelo di Japan Airlines 
(JAL), a sali sano i salvo. 


Den un avion di Warda 
Kosta Hapones ku a dal den 
e avion di pasahero, sinku di 
e seis tripulantenan a muri. 
Djaweps e komunikashon 
a bira konosí. Esaki ta 
mustra ku ta trata di un eror 


humano, no tékniko. 
Brantwer a purba di paga 
e kandela tan pronto ku e 
evakuashon a kompletá. 
E Airbus A350 a keda 
kompletamente 
destruí. 
Un komité ta investigando 
awor kon e aksidente por 
a sosodé i ta analisando 
kon por evitá e riesgo na 
mínimo. 


Komunikashon 
Ministerio di Transporte 
a publiká komunikashon 
entre e avion i e toren di 
kontròl. Pa 17:43, kuater 
minüt promé ku e aksidente, 
buelo 516 di JAL, for di 
Chitose, Nort di Hapon, a 
risibí outorisashon pa usa e 
pista. 
Dos minüt promé ku e 
aksidente, pa 17:45, e avion 
di Warda Kosta Hapones a 
haña pèrmit pa taksi pa e 
pista. E buelo akí tabata 
intenshoná pa bai provinsia 
di 
Niigata 
pa 
entregá 
artíkulo di promé ousilio 
den e área di wèst di Hapan 
unda tabatin un temblor 
djaluna. 
E choke tabata na 17:47. 
E registro di komunikashon 
ta mustra ku e avion di 
Warda 
Kosta 
a 
risibí 
pèrmit pa bai riba e pista, 
pero tabatin órden pa para 
promé ku e linia di parada. 
E avion tabata riba e pista 
na momento di e aksidente, 
hopi ariba e linia. 
Debí na e diferensia di 
altura, e avion di Warda 
Kosta a hasi kontakto 
direkto ku e motor di e 
avion di pasahero. Esaki 
a sigui ku un eksploshon 
ku a mata sinku di e seis 
tripulantenan. E kapitan 
a sobreviví e insidente na 
tempu. E ta kontradisí e 
datonan di komunikashon i 
ta bisa ku e tabatin pèrmit 
pa subi e pista. 


Desaroyo di huma pisá 
E 367 pasaheronan di e 
avion JAL a sobreviví. E 
imágennan di e pasaheronan 
a sirkulo riba retnan sosial 
inmediatamente despues di 


e aksidente. Un eksploshon 
fuerte, lusnan pagá i un 
kabina yen di huma pretu. 
E tripulashon ta pidi e 
pasaheronan pa mantené nan 
kalma i ta bai direktamente 
na e salida di emergensia. 
Despues di algun minüt, 
tur ta pafó, inkluyendo e 12 
miembronan di tripulashon. 
En total, 18 minüt a pasa 
entre e choke i e nal di e 
evakuashon. 
Kompanianan 
di 
aviashon mester demostrá 
ku nan por evakuá tur 
pasahero for di un avion den 
un minüt i mei, miéntras ku 
solamente por tin akseso na 
un par di salida. Esaki ta 
praktiká hopi biá, pero den 
situashonnan trankil sin 
maleta. 
Apesar di e kandela i 
desaroyo di huma fuerte, 
e pasaheronan di buelo 
516 ta parse di sigui 
e 
instrukshonnan 
di 
e 
tripulashon trankilamente 
i sin maleta. E aktitut akí, 
segun ekspertonan, ta un 
splikashon di e evakuashon 
rápido. 


Hopi spesial 
Pa 
e 
pasaheronan 
e 
desgrasia 
ainda 
tin 
konsekuensia, nan a pèrdè 
nan pertenensianan. No 
por a salba e maleta. Dos 
bestia di kas atrapá den e 
trùk, a muri den e kandela. 
Pasaheronan lo risibí un 
kompensashon di 1200 euro 
di JAL, en bes di e kantidat 
standard di 950 euro pagá 
den kaso di pèrdida di 
opheto. 
Pero esakinan ta detaye 
den e storia mas grandi. E 
tripulantenan di e avion 
JAL tin status di héroe, ta 
mira e evakuashon komo 
un milager. E echo ku no tin 
víktima abordo di e avion 
di pasahero komo resultado 
di e ola di kandela, ta hopi 
special, un èks kapitan di 
JAL a splika na e kanal 
di televishon TBS. Lo 
usa e aksidente akí komo 
entrenamentu standard den 
futuro. 


KRALENDIJK 
-- 
Clark Abraham, lider 
polítiko 
di 
Partido 
Demokrat i diputado, 
a 
keda 
sentensiá 
dor di Korte debí na 
inkumplimentu. 
E 
mester paga Fundashon 
Mariadal 
17.8984,16 
dòler, oumentá ku 16 
luna di interes legal. 
Tambe e polítiko i 
diputado mester paga e 
kostonan di prosedura 
di e kontra partido. 
Den un kopia di e 
veredikto 
ku 
Korte 
Komun 
di 
Hustisia 
a duna liber, a tapa 
nòmber di Abraham, 
pero no tin niun duda ku 
e veredikto tin di aber 
ku su persona. 
Aña pasá despues di 
un oferta di Fundashon 
Mariadal, 
Abraham 
a haña enkargo pa 
entregá mil klechi. El 
a hasi esaki via di su 
empresa Yo! Branding 
& Productions i a deseá 
un pago adelantá di e 
kompra total di 19.548 
dòler. Den e veredikto, 


Den disputa Mariadal: 
Hues ta sentensiá Clark Abraham 


Hues Veerman ta indiká 
ku e empresa no ta 
registrá niun kaminda, 
loke ta lanta e pregunta 
sí a traspasá e ABB. 
P’esei no ta ekskluí ku e 
polítiko i diputado ainda 
tin tambe Belastingdienst 
su tras. 
Di e mil klechi pagá 
primintí, 
Abraham 
nalmente 
a 
entregá 
apénas 80. Despues ku 
a sali na kla ku e no 
tabata planiá pa entrega 
e otro 920 klechinan, 
e fundashon a eksigí 
pa pago bèk. Komo ku 
e 
empresario/polítiko 
a nenga i no tabata 
dispuesto tampoko pa 
regla e kuestion entre e 
i e fundashon i tampoko 
intermediashon 
di 
deurwaarder 
a 
yuda, 
Mairadal a disidí pa kobra 
e sèn via di Hues. 
Dia 27 di sèptèmber 
e promé seshon a tuma 
lugá. Abraham, kende no 
a laga e keda representá 
dor di un abogado, a pidi 
Hues suspenshon pa por a 
prepará un reakshon riba 


e kobransa. 
Na e segundo seshon, 
dia 
25 
di 
òktober, 
Abraham no a presentá, 
pa despues a bolbe 
dun’é suspenshon, e biá 
akí te 29 di novèmber. 
Komo ku el a bolbe 
keda sin presentá, Hues 
Veerman a disidí di 
duna veredikto. 
Na 
sèptèmber 
BONERIANO 
a 
informá komo promé 
tokante e kuestion. Pidí 
pa un reakshon e tempu 
ei Abraham a bisa: “Ta 
di lamentá ku ta trata 
pa nnan polítiko pa 
krea un imágen bruá di 
asuntunan ku ta posibel 
pa interes públiko.” 
Desde 24 di òktober 
di 
nobo 
Abraham 
ta 
diputado. 
E 
tin 
entre otro e kartera di 
nansa bou di dje. E 
veredikto no mester tin 
konsekuensia polítiko. 
Esaki tampoko tabata e 
kaso tempu ku na 2018 
el a keda sentensiá pa 
entre otro maltrato te na 
un kastigu di prizòn. 

Elsmarie Beukenboom, komo un bon amante di 
naturalesa, e dianan aki ta riba un tour na Ecuador. 
E ta bishitando diferente área di naturalesa den e pais 
Sur Amerikano. Riba e foto Elsmarie durante bishita na 
algun di e sitionan di mas bunita di e pais. 


Elsmarie riba tour na Ecuador 


